Cafodd Sefydliad Addysgiadol, Gwyddonol a Diwylliannol y Cenhedloedd Unedig (UNESCO) ei greu yn 1945 yn dilyn dau ryfel byd, er mwyn ymateb i’r grêd gadarn nad yw cytundebau gwleidyddol ac economaidd yn ddigon i greu heddwch parhaol rhwng cenhedloedd. Crêd UNESCO bod heddwch yn dod o gael cenhedloedd i gyd-weithio gan gydnabod bod gwerthoedd a hunaniaeth pob un yn gyfraniadau gwerthfawr i ddynoliaeth.\nMae UNESCO yn ymdrechu i adeiladu rhwydweithiau rhwng y cenhedloedd trwy addysg, dealltwriaeth rhyng-ddiwylliannol, cydweithredu gwyddonol a gwarchod rhyddid mynegiant.\nPwy yw UNESCO?\nMae Safle Treftadaeth y Byd yn le sydd yn cael ei restru gan UNESCO fel rhywle sydd o werth corfforol neu ddiwylliannol arbennig. Mae’n glwb cyfyngedig o safleoedd sydd wedi profi eu bod rhywsut neu’i gilydd wedi gwneud cyfraniad sylweddol o ‘werth neilltuol byd-eang’ i ddynoliaeth.\nY term swyddogol yw Arysgrifiad Treftadaeth y Byd, a buasai ennill hyn yn golygu bod y Diwydiant Llechi yn ymddangos ar restr o safleoedd cyfoes sydd yn cynnwys y Taj Mahal, y Pyramidiau, Pont Forth, Stonehenge, Mur Mawr Tseina a nifer o safleoedd eraill ar hyd a llêd y byd.\nOes yna Safleoedd Treftadaeth y Byd yng Nghymru?\nMae gan Gymru dri Safle Treftadaeth y Byd eisoes. Cafodd dyfrbont Pontcysyllte ger Wrecsam ei chynllunio gan Thomas Telford. Ar ôl iddi gael ei chwblhau yn 1805, hon oedd y croesiad talaf ar gyfer cychod camlesi yn y byd. Cafodd safle Gweithfeydd Dur Blaenafon ger Y Fenni ei restru oherwydd ei gyfraniad enfawr i’r Chwyldro Diwydiannol. Mae Cestyll Edward 1af yn un o brif atyniadau twristaidd Cymru ac mae un ohonyn nhw, sef Castell Caernarfon, wedi ei leoli yn union y drws nesaf i’r Cei Llechi o ble cafodd miloedd o lechi Cymreig eu hallforio i bedwar ban byd.\nPwy sydd tu cefn i’r cais?\nCyngor Gwynedd sydd yn arwain y cais mewn partneriaeth efo Cadw, Amgueddfa Genedlaethol Cymru, Y Comisiwn Brenhinol ar Henebion Cymru, Yr Ymddiriedolaeth Genedlaethol, Partneriaeth Llechi Cymru ac Awdurdod Parc Cenedlaethol Eryri.\nMae partneriaid wedi creu Grŵp Llywio a dau îs-grŵp; y naill yn gyfrifol am gynllunio, cadwraeth a rheolaeth, a’r llall am ddatblygu economaidd. Mae arbenigwyr ym meusydd treftadaeth, cadwraeth, ymgysylltu a chysylltiadau cyhoeddus hefyd wedi cael eu comisiynu i weithio ar dasgau penodol. Grŵp bychan o adran Economaidd a Chymuned Cyngor Gwynedd a Cadw sydd yn rheoli’r prosiect.\nPwy sydd yn ariannu’r cais?\nMae pob un o’r partneriaid yn y fenter wedi cyfrannu yn ariannol neu trwy ddulliau ymarferol, ond daw’r rhan fwyaf o’r cyllid oddi wrth Cyngor Gwynedd. Mae Partneriaeth Llechi Cymru yn grŵp sydd yn cynrychioli y sector gyhoeddus, preifat a gwirfoddol oddi mewn i’r diwydiant ac mae’r aelodau wedu darparu cefnogaeth arbennigol sywleddol a pheth cefnogaeth ariannol.\nPa bryd fydd y cais yn cael ei gyflwyno?\nCafodd cais Llechi Cymru ei gyflwyno gyntaf i Adran Diwylliant, Cyfryngau a Chwaraeon (DCMS) Llywodraeth San Steffan yn 2009 pan gafodd ei roi ar restr betrus o safleoedd i’w cyflwyno i UNESCO gan lywodraeth y DU. Cyflwynwyd gwerthusiad technegol o’r cais i DCMS ym mis Tachwedd 2015 i’w ystyried gan banel o arbenigwyr. Cafwyd ymateb positif ac adeiladol i’r cais yn gynnar yn 2016 ac yr ydym ar hyn o bryd yn datblygu a chryfhau’r dogfennau angenrheidiol gyda’r gobaith o gael dyddiad ar gyfer cyflwyno’r cais yn gyflawn i UNESCO.


Act 24 | CYM | STEP | Bum diwrnod wedyn daeth Ananias yr archoffeiriad i Cesarea gyda rhai o'r arweinwyr Iddewig, a chyfreithiwr o'r enw Tertwlus. Dyma nhw'n cyflwyno'r cyhuddiadau yn erbyn Paul i'r llywodraethwr.\nPaul yn sefyll ei brawf o flaen Ffelics\n1Bum diwrnod wedyn daeth Ananias yr archoffeiriad i Cesarea gyda rhai o'r arweinwyr Iddewig, a chyfreithiwr o'r enw Tertwlus. Dyma nhw'n cyflwyno'r cyhuddiadau yn erbyn Paul i'r llywodraethwr. 2Yna cafodd Paul ei alw i mewn, a dyma Tertwlus yn cyflwyno achos yr erlyniad i Ffelics:\n“Eich Anrhydedd. Dŷn ni'r Iddewon wedi mwynhau cyfnod hir o heddwch dan eich llywodraeth, ac mae gwelliannau mawr wedi digwydd yn y wlad o ganlyniad i'ch craffter gwleidyddol chi, syr. 3Mae pobl ym mhobman yn cydnabod hyn, a dŷn ni'n hynod ddiolchgar i chi. 4Ond heb gymryd gormod o'ch amser chi, carwn ofyn i chi fod mor garedig â gwrando arnon ni'n fyr iawn.\n5“Mae'r dyn yma o'ch blaen chi yn un o arweinwyr sect y Nasareaid. Mae wedi bod yn achosi trwbwl a chreu cynnwrf ymhlith yr Iddewon ar hyd a lled y byd. 6Ceisiodd halogi'r deml yn Jerwsalem hyd yn oed, a dyna pam wnaethon ni ei arestio. ▼\n▼24:6 ei arestio: Mae rhai llawysgrifau yn ychwanegu adn.6b-8a: Roedden ni'n mynd i'w farnu ar sail ein Cyfraith ni, 7 ond dyma Lysias, y capten, yn dod ac yn defnyddio grym i'w gymryd oddi arnon ni. 8 Yna dwedodd fod rhaid i ni ddod â'n cyhuddiadau o'ch blaen chi.\n8Cewch ei groesholi eich hunan, i weld mai dyna'n union ydy'r sefyllfa.” 9A dyma'r arweinwyr Iddewig eraill yn dechrau ymuno i mewn, a mynnu mai dyna'r gwir.\n10Dyma'r llywodraethwr yn troi at Paul a rhoi arwydd mai ei dro e oedd hi i siarad. Felly dyma Paul yn ateb: “Syr, o wybod eich bod chi wedi bod yn farnwr ar y genedl yma ers blynyddoedd lawer, dw i'n falch iawn mai o'ch blaen chi dw i'n amddiffyn fy hun. 11Mae'n ddigon hawdd i chi gadarnhau'r ffaith fod llai na deuddeg diwrnod wedi mynd heibio ers i mi gyrraedd Jerwsalem a mynd i addoli yn y deml. 12Doeddwn i ddim hyd yn oed yn dadlau gydag unrhyw un, heb sôn am achosi cynnwrf yn y deml nac mewn unrhyw synagog, nac yn unman arall yn y ddinas. 13A dydyn nhw ddim yn gallu profi'r cyhuddiadau yma yn fy erbyn i chwaith! 14Ond, dw i yn cyfaddef i chi mod i'n addoli Duw ein cyndeidiau ni fel un o ddilynwyr yr hyn maen nhw'n ei alw'n sect, sef y Ffordd Gristnogol. Dw i'n credu popeth sydd yn y Gyfraith Iddewig ac yn ysgrifau'r Proffwydi. 15Dw i'n credu bod Duw yn mynd i ddod â phobl sy'n gyfiawn yn ei olwg a phobl ddrwg yn ôl yn fyw. Mae'r dynion eraill yma'n credu'r un peth! 16Felly dw i'n gwneud fy ngorau i gadw cydwybod glir mewn perthynas â Duw ac yn y ffordd dw i'n trin pobl eraill.\n17“Ar ôl bod i ffwrdd ers rhai blynyddoedd, des i Jerwsalem gydag arian i helpu'r tlodion ac i gyflwyno offrwm i Dduw. 18Dyna roeddwn i'n ei wneud yn y deml – roeddwn i newydd fod trwy'r ddefod o buredigaeth. Doedd dim tyrfa gyda mi, a doeddwn i ddim yn creu twrw o fath yn y byd. 19Ond roedd yno Iddewon o dalaith Asia, a nhw ddylai fod yma i ddwyn cyhuddiad yn fy erbyn, os oes ganddyn nhw unrhyw reswm i wneud hynny! 20Neu gadewch i'r dynion yma ddweud yn glir pa drosedd mae'r Sanhedrin wedi fy nghael i'n euog ohoni. 21Ai'r gosodiad yma wnes i pan o'n i'n sefyll o'u blaen nhw ydy'r broblem: ‘Dw i ar brawf o'ch blaen chi am gredu fod y meirw'n mynd i ddod yn ôl yn fyw’?”\n22Roedd Ffelics yn deall beth oedd y Ffordd Gristnogol, a dyma fe'n gohirio'r achos. “Gwna i benderfyniad yn yr achos yma ar ôl i'r capten Lysias ddod yma” 23Rhoddodd orchymyn fod Paul i gael ei gadw yn y ddalfa, ond ei fod i gael peth rhyddid, a bod ei ffrindiau yn rhydd i ymweld a gofalu am ei anghenion.\n24Ychydig ddyddiau wedyn dyma Ffelics yn anfon am Paul. Roedd ei wraig Drwsila (oedd yn Iddewes) gydag e, a dyma nhw'n rhoi cyfle i Paul ddweud wrthyn nhw am y gred mai Iesu oedd y Meseia. 25Wrth iddo sôn am fyw yn iawn yng ngolwg Duw, am ddisgyblu'r hunan, a'r ffaith fod Duw yn mynd i farnu, daeth ofn ar Ffelics. “Dyna ddigon am y tro!” meddai, “Cei di fynd nawr. Anfona i amdanat ti eto pan fydd cyfle.” 26Byddai'n anfon am Paul yn aml iawn i siarad gydag e, ond un rheswm am hynny oedd ei fod yn rhyw obeithio y byddai Paul yn cynnig arian iddo i'w ryddhau.\n27Aeth dros ddwy flynedd heibio, a dyma Porcius Ffestws yn olynu Ffelics fel llywodraethwr. Ond gadawodd Ffelics Paul yn y carchar am ei fod eisiau ennill ffafr yr arweinwyr Iddewig.


Ail-ethol AS Mynwy yn Gadeirydd y Pwyllgor Materion Cymreig – Golwg360\nAil-ethol AS Mynwy yn Gadeirydd y Pwyllgor Materion Cymreig\n12 Medi 2017 am 13:15 Diweddarwyd 13 Medi 2017 am 08:01\nDavid TC Davies, AS Mynwy\nMae Aelod Seneddol Sir Fynwy wedi cael ei ail-ethol yn Gadeirydd y Pwyllgor Materion Cymreig yn San Steffan.\nDavid T C Davies oedd cadeirydd y pwyllgor ar ddiwedd y tymor diwethaf, ac fe gafodd pum Aelod Seneddol eu penodi i’r pwyllgor neithiwr (nos Lun), sef Ben Lake (Plaid Cymru, Ceredigion); Chris Davies (Ceidwadwyr, Aberhonddu a Sir Faesyfed); Glyn Davies (Ceidwadwyr, Sir Drefaldwyn); Paul Flynn (Llafur, Gorllewin Casnewydd) a Geraint Davies (Llafur, Gorllewin Abertawe).\nDywedodd David T C Davies ei bod hi’n “fraint” i gadeirio’r pwyllgor sy’n gyfrifol am archwilio unrhyw bolisïau sy’n effeithio ar Gymru.\n“Mae’r Pwyllgor yn y gorffennol wedi dylanwadu’n effeithiol ar y llywodraeth ar nifer o faterion sy’n effeithio ar Gymru yn amrywio o faterion cyfansoddiadol mawr i faterion lleol megis lleihau tollau ar Bont Hafren,” meddai.\nDywedodd y bydd effaith Brexit ar Gymru yn un o’r prif feysydd trafod a’i fod yn ffyddiog y bydd yr “aelodaeth newydd eisiau parhau â’r gwaith oedd wedi’i gynnal er mwyn parhau i weithio mewn ffordd dadbleidiol er budd Cymru.”\nMae lle i ddeg Aelod Seneddol a Chadeirydd ar y Pwyllgor fel arfer, a’r llynedd roedd 5 Aelod Seneddol Ceidwadol, 3 o Lafur, 1 o Blaid Cymru ac 1 o’r Democratiaid Rhyddfrydol yn rhan ohono.\nAc mae Ben Lake, Aelod Seneddol Plaid Cymru wedi beirniadu mai dim ond dau o Lafur wnaeth gynnig eu henwau i fod yn rhan o’r pwyllgor eleni.\n“Mae’r ffaith mai dim ond dau o’r 28 AS Llafur yng Nghymru a benderfynodd roi eu henwau gerbron yn adlewyrchiad trist o ddifaterwch y Blaid Lafur tuag at Gymru,” meddai Ben Lake.\nMewn ymateb dywedodd llefarydd ar ran Llafur Cymru fod “mwy na hanner” ASau Llafur yn dal swyddi cysgodol ar y fainc flaen ac felly “yn eu galluogi i sefyll i fyny dros Gymru a dal y Torïaid i gyfrif.”


Mae ymrwymiad Cymru i incwm sylfaenol yn profi mai’r gwledydd bach yn aml all arwain y byd – The Future Generations Commissioner for Wales\nMae ymrwymiad Cymru i incwm sylfaenol yn profi mai’r gwledydd bach yn aml all arwain y byd\n“Mae Deddf Llesiant Cenedlaethau’r Dyfodol yn rhoi dyletswydd ar Gymru i ddefnyddio meddylfryd hirdymor, cysylltiedig i gadw pobl yn iach, gydag atebion blaengar.\nFel y person sy’n gyfrifol am amlinellu polisïau sy’n canolbwyntio ar y dyfodol gerbron Llywodraeth Cymru, rwyf wrth fy modd fod y Prif Weinidog yn gwrando ar y pynciau a godwyd gennyf ynghylch yr angen am ffyrdd newydd o fynd i’r afael â thlodi, yr angen i leihau effeithiau gwaethaf natur gynyddol ansicr gwaith, a’r manteision i lesiant cyffredinol a allai ddod yn sgil incwm sylfaenol.\nMae arwyddo fod incwm sylfaenol yn flaenoriaeth i’r llywodraeth newydd yn ymrwymiad arbennig o arwyddocaol gan y Prif Weinidog er mwyn taclo anghydraddoldeb tlodi ac iechyd Cymru – sy’n peri niwed parhaol i iechyd a rhagolygon unigolion, teuluoedd a chymunedau. Mae’n foment fawr i’r ymgyrch, yr ydw i wedi bod yn falch o fod yn rhan ohoni, a’r gefnogaeth gynyddol o blaid cael ffordd decach o alluogi pobl i ateb eu gofynion sylfaenol.\nMae gen i adroddiad cyffrous sy’n cael ei gyhoeddi eleni a fydd yn darparu mwy o ddadansoddi ynghylch sut y gallai ffurf ar incwm sylfaenol wella bywydau pobl yng Nghymru am genedlaethau i ddod. Dangosodd ein pôl piniwn ynghynt eleni ar y cyd ag Autonomy fod 69% o bobl yng Nghymru’n cefnogi cynnal peilot incwm sylfaenol.\nDyw’r system bresennol ddim yn gweithio – unwaith eto, mae ymrwymiad Cymru i archwilio incwm sylfaenol yn profi mai’r gwledydd bach yn aml all arwain y byd a gwneud y newidiadau mwyaf.\nGobeithio mai dyma ddechrau ar fwy fyth o gyhoeddiadau polisi arloesol oddi wrth lywodraeth Mark Drakeford.”


tudalen Komputermen 4\nAddasu y sesiynau recordio awtomatig | Gwyddoniadur Windows\nMae`r swyddogaeth cofrestru awtomatig diofyn cofrestri yn y defnyddiwr system benodol bob tro y system weithredu yn dechrau.\nIOS5 cau y twll i jailbreak iPhone\nDelving i mewn i`r beta iOS5, sydd Apple yn ddiweddar wedi darparu grŵp datblygwyr haciwr iPhone Dev-Team, oriented tuag at y dyfeisiau o Apple, canfod newidiadau, a gynlluniwyd i gau`r twll, amser hir er mwyn eu defnyddio ar gyfer y jailbreak.\nSut i gael gwared ar y ddyfais o`ch cyfrif Google\nOs ydych dro ar ôl tro yn newid y ddyfais, rhedeg ar y Android AO, ac yn eu cysylltu at eich cyfrif Google, rhaid eich bod wedi sylwi bod yn y Farchnad Chwarae proffil eich bod wedi cysylltu llawer o ddyfeisiau ychwanegol nad ydych wedi defnyddio.\nDywedodd Joe Belfiore nad Ffenestri Ffôn yn dîm Swyddfa anghofio\nUn sylw Mae llawer o bobl yn meddwl pam Microsoft yn talu mwy o sylw i fersiynau o`r Swyddfa iOS a Android, yn hytrach nag i barhau i wella cynhyrchiant suite ar gyfer ei system weithredu symudol eu hunain (Ffenestri Ffôn).\nGosod y bysellfwrdd ar y gliniadur Toshiba\nBlizzard:Gallwn ryddhau Starcraft 2 yn 2009\nSut i gysylltu`r gyriant caled\ngyriannau caled Modern yn cael eu nodweddu gan eu gallu, yn ddigon i fodloni anghenion bron unrhyw ddefnyddiwr.


Yn ddiweddar, rydw i wedi bod yn gweithio cryn dipyn ar y wefan hon i gyflymu. Rwyf wedi tynnu tunnell o'r rhannau symudol i symleiddio sut mae'n cael ei monetized a'i integreiddio, ond mae cyflymder y wefan yn dal i fod yn rhy araf. Rwy'n hyderus ei fod yn effeithio ar fy narllenydd a fy chwiliad organig cyrraedd. Ar ôl cael cymorth fy ffrind, Adam Small, sy'n gweithredu mellt yn gyflym platfform marchnata eiddo tiriog, yr eitem gyntaf y nododd oedd bod gen i rai delweddau mawr iawn yn llwytho yn fy bar ochr podlediad.\nAr gyfer fy ngweithrediad, cefais borthiant podlediad lle roeddwn i eisiau arddangos y delweddau podlediad ar ddim ond 100px wrth 100px ond, yn aml, roedd y delweddau gwreiddiol yn enfawr (o ran dimensiwn a maint ffeiliau). Felly - gyda Cloudimage, rydyn ni'n gallu atodi'r URL Delwedd i'r API Cloudimage, ac mae'r ddelwedd wedi'i newid maint a'i storio'n berffaith.\nLlwyddais hefyd i gloi fy URLs i lawr lle gallwn ddefnyddio'r API Cloudimage fel na all eraill ei ddwyn. O fewn ychydig funudau, cefais yr ateb yn barod, ac o fewn yr awr roeddwn wedi gweithredu'r datrysiad i'n Porthiant Podlediad Widget.\nTags: bwcedcloudimagecywasgucnwdffrâmcaching delweddcywasgu delweddaucnydio delweddnewid maint delwedddyfrnod delwedds3tocyndyfrnoddyfrnodi


Ioan 8 SBY1850 - A’R Iesu aeth ir mynyth yr oliwydd, - Bible Search\nIoan 7 Ioan 9\nChrist yn gwaredu hon a ddaliesit yn tori priodas. Ef e yw goleuni ’r byt. Ef yn dangos o b’le y daeth, baam, ac i b’le ydd a. Parei ’sy gaithion, a’ pha ’r ei ’sy ryddion. Am yr ei breiniol ar ei gwasaidd, a’ ei gwobr hwy. Ef yn gofyn gwaethaf ei ’elynion. Ac wrth vot ei ersid, yn enciliaw ymaith.\n1A’R Iesu aeth ir mynyth * yr oliwydd, 2‡ a’r borae ddydd e ddaeth drachefyn ir Templ, a’r oll popl a ddaeth at aw, ac ef a eisteddawdd y lawr, ac y dyscawdd hwy. 3Yno y duc y Gwyr‐llen a’r Pharisaieit wreic ataw, hon a ddaliesit * yn tori priodas, ac y + dodesont hi yn y cenol, 4ac a ddywesont wrthaw, Athro, y wreic hon a ddaliwyt yn tori priodas, ys ar y weithred. 5A’ Moysen yn y Ddeddyf a’ orchymynawdd i ni, bot llapyddiaw y cyfryw ’rei: a’ pha beth * a ddywedy di? 6A’ hyn a ddywedent y’w ‡ demto ef, val y * cahent devnydd, y gyhuddaw ef, A’r Iesu a + grymodd i lawr, ac ai vys a scrivenawdd ar y ddaiar. 7A’ thra oeddent yn parau ymofyn ac ef, yr ymderchawdd ef, ac y dyvawt wrthynt, Yr vn o hanoch ys id yn ddipechot, tav‐led y maen cyntaf atei. 8A’ thrachefyn y crymawdd ef, ac ydd escrivenawdd ar y ddaiar. 9A’ phan glywsant hyny, can ei cydwybot yhunain yn ei cyhaddaw, yr aethant allan bop vn ac vn, gan ddechrae o’r ei hynaf yd yr ei diwethaf: a’r Iesu a adawyt ‡ yn vnic, a’r wreic yn sefyll yn y cenol. 10Gwedy i’r Iesu + ymdderchafel, ac eb iddo weled nep, namyn y wreic, ef a dyvawt wrthei, Ha wreic, p’le mae dy gyhuddwyr? a varnawdd nep di yn euawc? 11Hithe a ddyvawt, Na ddo nep, Arglwydd. A’r Iesu a ddyvawt, Ac nyth varna vine di yn euawc: * cerdda ac na phecha mwyach.\n12Yno drachefn y dyvawd yr Iesu wrthynt, can ddywedyt, Mivi yw * goleuni y byt: yr vn a’m dilyno vi, ny rodia yn y tywyllwch, eithr e gaiff ’oleuni y ‡ bywyt. 13Yno y dywedent y Pharisaieit wrthaw, Ti a destoliaethy o hanat ty vn: nyd * gwir yw dy destoliaeth di. 14Yr Iesu a atepawdd ac a ddyvawt wrthynt, + Cy testolaethwyf o hano vyhun, y mae vy‐testoliaeth i yn gywir; can ys‐gwn o b’le y daethym ac y b’le ydd af: a’ chwi ny wyddoch o b’le y daethym’ nac y b’le ydd af. 15Chwichchvvi a vernwch * erwydd y cnawd: mivi ny varnaf nebun. 16Ac ‡ a’s mi a varn, y varn veuvi ysy gywir: can nad wyf yn vnic, eithyr mi a’r Tat, yr vn a’m danvonawdd. 17A’ hefyt e scrivenir yn * y Ddeddyf yddoch, bot testolaeth dau ddynion yn gywir. 18Mi yw ’r vn a destolaethaf am dana vy vn, a’r Tat a’m danvonawdd i, a destiolaetha a’m danaf i. 19Yno y dywedesont wrthaw, P’le y mae dy Dat? Atepawdd yr Iesu, Ac ny ’m adwaenoch vi, na’m Tat. Pe’s adwenesech vi, ys adwawaenesoch vy‐Tat hefyt. 20Y geiriae hyn a ‡ lavarawdd yr Iesu yn y tresor * va, ac ef yn ei dyscu yn y Templ, ac ‡ nyd ymavlodd neb yndo: can na ddaethei eto y awr ef. 21Yno y dyvawd yr Iesu drachefyn wrthynt, Mivi af ymaith, a’ chvvi a’m caisiwch, ac a vyddwch veirw yn eich pechodae. Lle ydd vi, ny ellw‐chwi ddyvot. 22Yno y dywedent yr Iuddaion, A * ladd ef y hun: can iddo ddywedyt, Lle ydd a vi, ny ellw‐chwi ddyvot? 23Yno y dyvawt ef wrthynt. Chwichvvi ’sy o ddisod: mivi ’sy o ddvchod: chwichvvi ’sy o’r byt hwn: mivi nyd yw o’r byt hwn. 24Am hynny y dywedais wrthych, Y byddwch veirw yn eich pechotae: can ys a ddieithyr ywch gredu, mai mivi yw ef, chvvi vyddwch veirw yn eich pechotae. 25Yno y dywedesont vvy wrthaw, Pwy yw ti? A’r Iesu a ddyvawt wrthynt, Sef ‡ y peth a ddywedeis wrthych o’r dechreuat. 26Y mae genyf lawer o bethe y’w dywedyt, ac y’vv barnu * am danoch: eithyr yr vn a’m danvonawdd i, ’sy gywir, a’r pethae a glywais ganthaw, yr ei hyn a adroddaf i’r byt. 27Ny ‡ ddyellesont vvy mai am y Tat y * llavarei ef wrthynt, 28Yno y dyvawd yr Iesu wrthynt, Gwedy y derchavoch ‡ Vap y dyn, yno y gwybyddoch mai mivi yw ef, ac nad wyf’ yn gwneuthur dim o hano vy vn, eithyr mal im dyscawdd y Tat, velly ydd wyf yn * llavaru y pethe hyn. 29Can ys yr vn am danvonawdd i, ysy ’gyd a mi: ny adawdd y Tat vi yn vnic, can ys i mi wneuthur ‡ bop amser y pethae sy * dda gantho ef. 30Ac ef yn ‡ llavaru y pethae hyn, llaweroedd a gredesont yntaw. 31Yno y dyvawt yr Iesu wrth yr Iuddaeon yr ei a credesont * ynthaw, A’s chwi a arhoswch yn y gair meuvi, yn wir discipulon i mi * ytych, 32ac a wybyddwch y gwirionedd, a’r gwiriuoedd ach ‡ ryddha. 33Atepesont y ddaw, * Had Abraham ydym ni, ac ny ‡ wasanaethesam ni neb erioed: paam y dywedy di, Eich gwneir chvvi yn vvyr rhyddion? 34Atepawdd yr Iesu yddynt Yn wir, yn wir y dywedaf y‐chwi, Mai pwy pynac a wna bechot, ys y was i’r pechat. 35A’r gwas nyd * aros yn y tuy yn dragyvyth: and y Map a aros yn tragyvyth. 36A’s y Map gan hyny ach rhyddha chwi, rhyddion yn ddilys vyddwch. 37Mi wn mai had Abraham ydych, eithyr ydd ych yn caisiaw vy lladd i, can nad ‡ oes lle ir gair meuvi ynochwi. 38Mivi a * lavaraf yr hyn a welais y gyd a’m tat i: a’ chwitheu a wnewch yr hyn a welsoch y gyd a’ch tat chwi. 39Atepesont a’ dywedesont wrthaw, Ein tat ni yw Abraham. Yr Iesu a ddyvawt wrthynt, Pe plant i Abraham vyddech, chvvi gwnaech weithredoedd Abraham. 40Ac ynawr y ceisiwch vy lladd i, gwr a ddyvawt i chwi ’r gwirionedd, yr hyn a glywais y gan Dduw: hyn ny wnaeth Abraham. 41Chwi ’sy yn gwneuthu’r gweithredoedd ych tat chwi. Yno y dywedesont wrthaw, Ny ’anet ni o ‡ ’odnep: y ni y mae vn tat, ’sef Duw. 42Am hyny y dyvawt yr Iesu wrthynt, Pe Duw vyddei eich Tat, yno y carech vi: can ys mi a + ddeilliais, ac a ddeuthym o + ywrth Dduw, ac ny’s daethym o hano vyhun, eithyr ef a’m danvonawdd i. 43Paam nad ych yn dyally yr y madrodd hyn meuvi? sef am na ellwch aros * clywet y geiriae meuvi. 44Chwichvvi ‡ y sydd o’ch tad y diavol, a’ chwantae eich tad a wnewch. Ef e vu + laddwr dyn or dechreuat, ac nyd arosawdd yn y gwirionedd: can nad oes gwirionedd yndaw. Pa bryd bynac y dywait ef * cellwydd ‡ o hanaw ehun y dyweit: can ys celwyddoc yw, * a ’r tad iddo. 45A’ Chvvithe can i mi ddywedyt y gwirionedd ywch’, ny ’m credwch.\nYr Euangel y pempet Sul yn y Grawys.\n46¶ Pwy ’n hanoch a * hona pechat arnaf? ac a’s ytwyf yn dywedyt y gwir, pa am na chredwch vi? 47Y nep sydd o Dduw, a wrendy ’airiae Duw: am hynn ny wrandewch chwi, can nad yw‐chwi o Dduw. 48Yno yr atepawdd yr Iuddaeon ac y dywedent, wrtho, Pa nad da ‡ y dywedwn mae Samareit wyt, a’ bot cythraul genyt? 49yr Iesu a atepawdd, Nid oes cythrael cenyf, eithyr ydd wyf yn anrydeddu * vy‐tad, a’ chwi am dianrydeddesoch i. 50Ac nid wyfi yn ceisiaw vygogoniant vyhun: y mae a ei cais ac a varn. 51Yn wir, yn wir y dywedaf wrthych, a’s caidw nep vy‐gair i, ny wyl ef byth angae. 52Yno y dyvod yr Iuddeon wrthaw, Yr awrhon y gwyddam vot cythrael genyt. Abraham a vu varw, a’r Prophwyti, a’ thi a ddywedy. A chaidw vn vy‐gair i, ny ‡ phrawf ef vyth angae. 53A wyti vwy na’n tad Abraham, yr hwn a vu varw? a’r Prophwyti a vuant vairw: pwy ddwyt yn dy wneythyr dy hunan? 54Yr Iesu a atepawdd, A’s mi a’m + gogoneddaf vyhun, vy‐gogoniant nyd yw ddim: vy‐Tad yw’r hwnn am gogonedda vi, yr hwn a ddywedw chwi vot yn Dduw y chwy. 55Ac nyd adnabuoch chwi ef: anid mi y adwaen ef, ac a dywedwn nyd adwaenwn, mi vyddwn gelwyddoc val chwithae: eithyr mi y adwaen ef, ac wyf yn cadw ei ’air. 56Abraham eich tad a vu lawen‐iawn ganthaw weled vy‐dydd i, ac ef ei gweles, ac a lawenechawdd. 57Yno y dyvot yr Iuddaeon wrthaw. Nyd wyt eto ddec blwydd a da’ugain oed, ac a weles ti Abraham? 58Yr Iesu a ddyvot wrthynt, Yn wir, yn wir y dywedaf wrthych, cyn bot Abraham ydd yw vi. 59Yno y cymeresont wy geric, y’w davly ataw, a’r Iesu a ymguddiawdd, ac aeth allan o’r Templ.


Mae ein tîm yn arbenigwyr mewn paratoi Ewyllysiau a Chynllunio Trethi. Rydym yn deall y dylai Ewyllys fod yn ddogfen bersonol, wedi ei theilwra i’ch amgylchiadau chi. Dylid ystyried pob posibilrwydd a chanlyniad cyn paratoi eich Ewyllys. Efallai y cewch eich synnu gan beth yw eich gofynion cyfreithiol mewn gwirionedd.\nMae’r angen i roi trefn ar eich holl faterion ariannol yn hollbwysig pan eich bod yn mynd trwy ysgariad neu’n ymwahanu. Os oes gennych Ewyllys eisoes, efallai fod eich dymuniad yn yr Ewyllys honno wedi newid erbyn hyn - yn enwedig os oes gan eich cyn-ŵr/wraig neu bartner sifil yr hawl i’ch ystâd o dan eich Ewyllys bresennol. Os nad ydych wedi gwneud Ewyllys, bydd gan eich cyn-ŵr/wraig neu bartner sifil yr hawl i’ch ystâd tan y bydd yr ysgariad wedi’i gwblhau, a hynny pa un a ydych yn dymuno iddo/iddi etifeddu ai peidio.\nOs ydych chi mewn perthynas hirdymor, a pha un a ydych chi’n bwriadu priodi ai peidio, ni fydd eich partner o reidrwydd yn etifeddu eich ystâd os nad oes Ewyllys ddilys mewn grym i ganiatáu hynny.\nRydym bob amser yn cynghori ein cleientiaid i wneud Ewyllys, er mwyn sicrhau eich bod yn cadw rheolaeth ar eich sefyllfa. Cysylltwch ag aelod o’n tîm heddiw.


Y Rhaglen Addysg Ryngwladol: Cwestiynau cyffredin\nHafan > Pynciau > Addysg a sgiliau > Polisïau i bob sector > Addysg Ewropeaidd a Rhyngwladol > Yr hyn rydym ni’n ei wneud > Y Rhaglen Addysg Ryngwladol > Y Rhaglen Addysg Ryngwladol: Cwestiynau cyffredin Y Rhaglen Addysg Ryngwladol: Cwestiynau cyffredin\nDiben y ddogfen hon yw helpu rhanddeiliaid i gwblhau eu ceisiadau am gyllid grant o dan y Rhaglen.\tMae’r dudalen hon yn rhestru rhai cwestiynau cyffredin ynghylch y Rhaglen Addysg Ryngwladol.\nPam nad yw’r rhaglen yn caniatáu i sefydliad unigol gyflwyno cais?\nGolyga’r ffaith mai £250,000 yw’r lefel is o gyllid ei bod yn anodd i sefydliadau llai gyflwyno cynigion. Beth yw’r rheswm am hyn?\nÂ phwy y gallaf siarad ynghylch cymhwystra math arbennig o weithgaredd?\nMae fy sefydliad wedi ymwneud â gwaith yn y maes hwn ers sawl blwyddyn, ac mae wedi cefnogi gweithgareddau llwyddiannus. Pam nad yw’r rhaglen newydd hon yn cydnabod hynny’n glir?\nSut y mae AdAS wedi hybu’r rhaglen?\nPam cynnal proses ymgeisio ag iddi dri cham gyda Phanel Asesu, gan ei bod yn gwbl glir pa sefydliadau fydd yn cyflwyno cais?\nPwy fydd yn penderfynu pa grantiau a ddyfernir o dan y Rhaglen Addysg Ryngwladol?\nMae gennym gytundeb partneriaeth ar gyfer darparu gweithgaredd cymorth sy’n cyd-fynd â maes gweithgaredd y Rhaglen Addysg Ryngwladol? Sut y dylid datblygu hyn o dan y Rhaglen Addysg Ryngwladol?\nMae fy sefydliad yn gweithio mewn partneriaeth agos â sefydliad arall yn y maes hwn, ond mae’r ddau sefydliad yn awyddus i gyflwyno ceisiadau ar wahân fel partneriaid arweiniol sy’n ymwneud ag agweddau gwahanol, ond cysylltiedig, ar y Rhaglen Addysg Ryngwladol. Ydy hyn yn bosibl?\nBeth fydd yn digwydd i’r cytundebau presennol ar gyfer cyflawni prosiectau?\nSut y bydd AdAS yn sicrhau na fydd lleihad mewn gwasanaethau rheng flaen wrth i’r trefniadau newydd gael eu cyflwyno?\nPam oes rhaid cynnwys sefydliadau bach sy’n derbyn symiau bach iawn o gyllid yn y newidiadau hyn? Pam na allwn barhau i gael ein hariannu yn yr un modd os yw’r dull hwn eisoes yn effeithiol?\nUn o brif ddibenion y Rhaglen Addysg Ryngwladol yw annog rhagor o sefydliadau i gydweithio mewn partneriaethau. Mae’r Rhaglen yn caniatáu i sefydliadau unigol gyflwyno ceisiadau o dan amgylchiadau eithriadol, ond mae ceisiadau gan bartneriaethau yn debygol o fod yn fwy cryf.\nRydym yn awyddus iawn i weld rhagor o sefydliadau’n cydweithio mewn partneriaethau, gydag adnoddau’r Rhaglen Addysg Ryngwladol yn cael eu defnyddio ar gyfer cyflawni. Mae cynigion gan gonsortia a gyflwynir gan sefydliad partner arweiniol yn fwy tebygol o allu gwneud hyn.\nGall pob cwestiwn sy’n ymwneud â’r Rhaglen Addysg Ryngwladol gael eu hanfon i gyfeiriad e-bost y Rhaglen: international.education@wales.gsi.gov.uk\nBydd swyddogion AdAS yn cysylltu â chi i drafod eich ymholiad.\nMae telerau’r Rhaglen Addysg Ryngwladol yn cydnabod bod gweithgaredd llwyddiannus eisoes ar waith, a bod modd ei ddatblygu. Mae’r rhaglen newydd yn ceisio rhoi rhagor o ffocws i’r gwaith hwnnw, gan ei wneud yn fwy effeithlon a datblygu’r gwaith partneriaeth. Gan fod y Rhaglen Addysg Ryngwladol yn ymwneud â chyllid ar gyfer y 3 blynedd nesaf, ni fyddai’n briodol i’w thelerau gyfeirio at sefydliad a ariannwyd gan AdAS yn 2011/12.\nMae manylion y Rhaglen Addysg Ryngwladol ar gael ar dudalennau AdAS ar wefan Llywodraeth Cymru. Mae hysbysiadau wedi’u cynnwys yn e-gylchlythyr Dysg, ac mae datganiad i’r wasg wedi’i gyhoeddi.\nGŵyr AdAS fod sawl sefydliad eisoes yn weithgar yn y maes hwn a byddwn yn croesawu unrhyw gynigion a gyflwynir ganddynt o dan y Rhaglen Addysg Ryngwladol. Eto i gyd, mae proses ymgeisio agored yn creu cyfle i brofi dulliau a chynigion newydd.\nBwriad y broses asesu ag iddi dri cham yw lleihau’r gwaith i’r sefydliadau a fydd yn cyflwyno cais, a hefyd rhoi cyfle i’r Panel Asesu asesu’r cynigion ar sail eu teilyngdod. Bwriedir hefyd chwilio am feysydd cyffredin y gallai fod yn fwy priodol eu cyflawni drwy waith partneriaeth.\nBydd y Panel Asesu yn cyflwyno argymhellion i Weinidogion Cymru, a hwy fydd yn penderfynu pa grantiau a gaiff eu cynnig o dan y Rhaglen.\nBydd penderfyniadau Gweinidogion Cymru yn derfynol.\nGwaith partneriaeth yw un o themâu allweddol y Rhaglen Addysg Ryngwladol. Byddem yn disgwyl i bartneriaethau effeithiol presennol gyfrannu at delerau cynigion o dan y Rhaglen, drwy sefydliad arweiniol yn fwy na thebyg. Caiff y cynigion hyn eu cymeradwyo a’u cefnogi gan sefydliadau partner.\nYdy, gall y ddau sefydliad gefnogi cynnig partneriaeth ei gilydd cyn belled â bod dim dyblygu o ran y gweithgareddau arfaethedig a fyddai’n cael eu cyflawni gan y partner arweiniol. Mae’r Mynegiant o Ddiddordeb a’r Cais yn creu cyfle i sefydliadau arweiniol sy’n cyflwyno cais amlinellu manylion y partneriaethau a disgrifio pa weithgareddau y bydd bob partner yn eu harwain/eu cefnogi.\nMae gwaith partneriaeth yn agwedd allweddol ar y Rhaglen Addysg Ryngwladol. Lle y mae cytundebau partneriaeth eisoes i’w cael a’u bod yn gweithio’n dda, dylent gael eu cynnwys mewn cynigion o dan y Rhaglen Addysg Ryngwladol.\nMae llawer iawn o weithgareddau da eisoes yn cael eu cynnal yn y maes hwn, a dylid eu datblygu wrth baratoi cynigion partneriaeth o dan y Rhaglen Addysg Ryngwladol. Rhagwelir y bydd y broses asesu a’r argymhellion i’r Gweinidog ynghylch cyllid yn y dyfodol yn cael eu cwblhau ymhell cyn dechrau’r flwyddyn ariannol nesaf er mwyn hwyluso’r gwaith cynllunio. Yn yr un modd, bydd y cyllid ar gyfer 3 blynedd a gynigir o dan y Rhaglen Addysg Ryngwladol yn hwyluso’r gwaith o ddarparu gwasanaethau yn y tymor hwy.\nMae nifer mwy o grantiau llai yn llai effeithlon ar lefel weinyddol ac nid ydynt o anghenraid yn annog gwaith cynllunio ar draws sefydliadau a fyddai’n helpu i fodloni anghenion ymarferwyr a dysgwyr. Trwy ddatblygu dull partneriaeth o fynd i’r afael â chynigion o dan y Rhaglen Addysg Ryngwladol, bydd y gweithgareddau a gaiff eu cynnal dros y 3 blynedd nesaf yn cael eu cydgysylltu’n well, a bydd rheolwyr yn gallu canolbwyntio rhagor ar eu cyflawni.


Beic modur hwliganiaeth\nBeiciau modur hwliganiaeth yn cynnwys stryd rasio, stryd stunting, a gemau o tag ar ffyrdd cyhoeddus, neu, yn syml, mordeithio, yn aml mewn niferoedd mawr iawn, erbyn lleol ordinhadau. Hanesydd Jeremy Paciwr ysgrifennodd bod y beic modur mwyaf newydd ‘gangiau’ yn wahanol i’r gwahardd glybiau beic modur yr adroddwyd yn eang yn y cyfryngau ers y au hwyr. Maent yn awr yn reidio beiciau chwaraeon, yn aml addasu yn y brawler streetfighter arddull, yn hytrach na cherbydau, yn pasio trwy ardaloedd gwledig a threfol, yn chwarae ‘cywrain gemau o tag a dilyn yr arweinydd, yn barhaus yn gwthio bob eraill i reidio yn fwy anodd. Ar wahân i fod yn iau ac yn ffafrio perfformiad uchel beiciau modur, mae’r grwpiau hyn yn ‘llac cyswllt ac yn dod at ei gilydd yn bennaf i farchogaeth. Traddodiadol gwahardd glybiau beic modur yn adnabyddus am gael fanwl siarteri a rhestrau aelodaeth, pennu codau ymddygiad, gwisg, math a brand beic modur, gall aelodau daith, ac yn egnïol i orfodi gweithdrefnau ar gyfer derbyn aelodau newydd, i gael gwared ar aelodau sy’n torri’r rheolau eich clwb, a gwarchod y clwb tiriogaeth ac yn enw o unrhyw un ffug yn esgus i fod yn aelod. Paciwr ysgrifennodd yn bod sylw yn y cyfryngau, fel y boblogaidd E ddogfen deledu Y Daith Wyllt yn y Gwahardd Beicwyr ac yn y Guggenheim yn dangos Y Grefft o y beic Modur, yn anghywir yn unig yn cynnwys y baby boomer Harley-Davidson rider diwylliant, yn methu i nodi newid mewn demograffeg, beiciau, ac ymddygiad. Paciwr dywedodd mae hyn yn hyrwyddo Harley-Davidson brand ac yn hyrwyddo ‘math o beic modur cysylltiad sy’n cael ei blasus, sy’n ystyriol o deuluoedd, a gwerthadwy’ fel rhan o naratif sy’n gwahardd beicwyr, ‘er unwaith peryglus elfen, bellach yn ddefnyddiol ac yn hyd yn oed yn rhan werthfawr o’r gymdeithas. Y Seren Phoenix o Saskatoon ysgrifennodd bod y marchnata newydd gwthio i ‘drawsnewid beicio modur i fod yn dderbyniol, yn y brif ffrwd ddifyrrwch’ wedi arwain at reidwyr ifanc gwrthryfela. Yn Los Angeles ac Efrog Newydd Ddinas, rhai cefnog trefol perchnogion beiciau modur yn hunan-a ddisgrifir hwliganiaid, neu arddangos beiciau modur a ddisgrifir fel ‘hooligan chic’ a ‘gwrthrych o fetish prynwriaeth. Rasio wedi bod yn gysylltiedig mewn nifer o farwolaethau, ac yn cael ei dargedu gan gorfodi’r gyfraith yng Ngogledd America, Asia ac Ewrop. Mae’r ffaith bod llawer o stunters yn perfformio eu campau ar ffyrdd cyhoeddus yn tynnu y ire eraill beicwyr modur a deddfwyr. Maent yn fwriadol yn tynnu llawer o sylw at eu yn ôl pob golwg yn ymddygiad di-hid, ac eraill beicwyr modur, yn enwedig sportbike beicwyr, yn teimlo bod stunters rhoi pob beicwyr enw da am fod yn anghyfrifol ac yn beryglus i bobl eraill. Er bod dillad-dewisol beicio yn cael ei ganiatáu mewn llawer o leoedd, yn debyg ymddygiad gan feicwyr modur yn cael ei gweld yn aml yn ddi-hid dyfyniad angen ac mae wedi hyd yn oed arwain at ddamweiniau pan fydd y beiciwr yn pigo gan bryfed. Nude rider gwynion yn cael eu cofnodi yn Coventry, Lloegr, lle mae un ar hugain o farchogion yn ei flaen noeth drwy’r dref Salt Lake City Murfreesboro, Tennessee (honni i fod y cyntaf nude rali beiciau modur) Providence, Rhode Island ac yn ne Sweden. Yn Malaysia, dros, gwahardd beicwyr modur a elwir yn Rempit Mat yn cael eu hadrodd i mordeithio a rasio ar y strydoedd bob nos. Beicwyr, gan gynnwys dan-oed ieuenctid, heb trwydded gyrrwr ddilys, wedi cael eu disgrifio fel rhai ‘peryglus ac anghyfreithlon’ a ‘hwliganiaid. Stryd stunt beicwyr ar didrwydded dirtbikes yn cael eu hadrodd i fod yn broblem yn Baltimore, Maryland. Mae rhai mathau o feiciau modur neu fodelau penodol yn gysylltiedig â hooligan ymddygiad yn anffurfiol y cyfeirir atynt fel ‘hooligan’ beiciau modur. Yn Seattle yn, Washington y Wladwriaeth yn Patrolio priffyrdd yr heddlu trooper rolio ei batrôl yn y car wrth mynd ar drywydd goryrru beicwyr modur, sydd wedyn yn dychwelyd i jeer ac taunt ef. Y beicwyr modur yn dweud eu bod yn ymgysylltu mewn lled-drefnu màs daith. Mae’r digwyddiad yn denu llawer o sylw yn y cyfryngau. Ym mis medi, ymwybyddiaeth y cyhoedd o beic modur hwliganiaeth yn America yn cynyddu pan fydd y fideo yn llwytho i fyny i fyw yn gollwng yn dangos treisgar ffrae rhwng teulu marchogaeth mewn SUV a grŵp o feicwyr modur yn Ninas Efrog Newydd. Y beicwyr yn cymryd rhan yn flynyddol unsanctioned rali a elwir yn ‘Hollywood Parti Bloc’. Dros fil beiciau modur, beiciau cwad, cerbydau a cherbydau eraill yn cymryd rhan yn y rali yn y flwyddyn flaenorol, yn ôl i Efrog Newydd y Comisiynydd Heddlu Ray Kelly. Y rali yn cymryd rhan yn perfformio styntiau ac yn gyrru drwy Times Square, sydd wedi bod yn anghyfreithlon ers ei gerddwyr yn. Y digwyddiad yn dechrau pan fydd chwaraeon cyfleustodau cerbyd (SUV) yn cael ei yrru gan y modurwr Alexian Lien oedd yn cymryd rhan mewn golau bumper gysylltu gyda beiciwr modur Christopher Cruz.\nYn y fideo, Cruz yn uno o flaen Lien ac yn arafu yn ddramatig, yn ôl pob golwg yn achosi’r gwrthdrawiad. Yn dilyn y digwyddiad, awdurdodau gyfarwydd â o’r fath yn trefnu reidiau nodwyd bod Cruz nid oedd yn ceisio i achosi gwrthdrawiad, ond nid oedd yn ceisio i arafu traffig er mwyn i glirio adran o ffordd i berfformio styntiau ar feiciau modur. Lien ac mae llawer o’r beicwyr modur yn rhoi’r gorau eu cerbydau. Mae’r fideo yn dangos llawer o’r beicwyr casglu o gwmpas y Range Rover yn cael ei yrru gan Lien. Yr heddlu adroddwyd bod y beicwyr yn curo ar y cerbyd ac yn tyllu teiars. Lien yn cyflymu i ddianc, reportedly yn gyrru dros dair beiciau modur a beiciwr, a enwyd Edwin Mieses, a oedd wedi dismounted a oedd o flaen y Range Rover. Mieses oedd anafiadau difrifol, gan gynnwys torri asgwrn cefn ac yn y twll yr ysgyfaint. Mae’r beicwyr yna erlid ar ôl y SUV ar gyfer sawl milltir cyn tynnu Lien oddi wrth y cerbyd ac yn ymosod arno ef. Fideo y digwyddiad yn gyflym a aeth firaol a chafodd eang darllediadau newyddion. Fideos eraill o becynnau o feicwyr gyrru yn ddi-hid ac yn perfformio stunts wyneb yn dilyn y drwm newyddion. Un fideo yn benodol yn dangos grŵp o feicwyr yn bygwth y gyrrwr Prius. Mae’r beicwyr yn curo ar y ffenestr yn ei gar, ond y gyrrwr oedd yn ddianaf. Mae cyfanswm o bymtheg o bobl eu harestio, beiciau modur yn cael eu hatafaelu, a gwysion a gyhoeddwyd mewn cysylltiad â’r medi ain digwyddiad. Naw dan amheuaeth wedi cael eu cyhuddo mewn cysylltiad ag ymosodiad. Ym mis rhagfyr, Lien ffeilio siwt sifil yn erbyn y ddinas o Efrog Newydd am y cyfraniad oddi ar ddyletswydd ditectif heddlu yn yr ymosodiad. Y siwt cyhuddo yr adran heddlu fethu ag ymateb yn briodol hyfforddi eu swyddogion. Deddfwriaeth mae wedi bod ers arfaethedig a fyddai’n ei gwneud yn ofynnol trwyddedau a hysbysiad ymlaen llaw o’r fath ralïau. I’r ddeddfwriaeth gael ei ysbrydoli gan y medi ar hugain o naw digwyddiad yn ogystal â marwolaeth o Marian Kurshik, ym mis rhagfyr ar ôl cael ei tharo gan feic modur yn teithio mewn pecyn ac yn perfformio stunts. Mae gyrrwr y beic modur yr oedd hefyd eu lladd yn y ddamwain.\n‘Mae ei draed ar y sedd y olwyn flaen yn tynnu i fyny\nRoedd yn mynd yn gyflym iawn, meddai wyliwr. ‘Mae hyn nid yn unig yn, rwy’n credu, yn diogelu cerddwyr. Rwy’n credu ei fod hefyd yn amddiffyn y beicwyr modur eu hunain, dywedodd y wladwriaeth seneddwr Andriano Espaillat


Gwefan Swyddogol Dyffryn Nantlle > Hanes Pentref Llanllyfni > Y Bwytawr Pechodau\nY Bwytawr Pechodau\nDros Gymru gyfan, a'r Gororau hefyd, fe gafodd y bwytawyr pechodau rôl amlwg yn nefodau angladdol ond prin iawn yw'r tystiolaeth ysgrifenedig amdanynt. Yn ystod y 19fed a'r 20fed ganrif, tueddau'r rhan fwyaf o'n haneswyr wadu bodolaeth y fath berson. Fel arfer, cafodd y buddugwyr ysgrifennu’r hanes, gan fynnu bod hyd yn oed y syniad yn dystiolaeth glir o amwybyddiaeth y werin bobol. Sut fedrai neb gredu yn y syniad neu hyd yn oed gymeryd rhan yn y defod yn eu hoes fodern oleuedig? Yn arbennig, dan ddylanwad yr Ymneilltuwyr, nid oedd gwrthod yr hen gredodau yn ddigon. Er mwyn creu delwedd ddelfrydol i'r Cymry yn ôl safonau'r oes, gwadasant fodolaeth cynifer o'n hen arferiadau neu'n waeth byth, peidient siarad o gwbl amdanynt (yn bennaf mewn ymateb i'r awgrymiadau sarhaus a alwyd yn "Brad y Llyfrau Gleision" roedd hyn: sef Adroddiadau’r Senedd yn y 1840au a roddodd arolwg anffafriol iawn am gyflwr Cymru).\nYr oedd gwahanol defodau ym mhob ardal:\nYmhlith y straeon lleol am y Goeden Bechod, ym Mhlwyf Llanllyfni, arferai teulu'r ymadawedig osod taten neu cacen oedd newydd ddod o’r popty, ar frest y corff marw a'i adael nes iddo oeri. Credai'r bobl bod holl bechodau'r ymadawedig yn cael eu sugno gan y bwyd. Gosodid y bwyd hwn dan y Goeden Bechod, lle, ym mhen amser, bwytid i gyd gan y bwytawr pechodau, wrth iddo gymryd arno holl bechodau'r ymadawedig. Rhoddai'r teulu ddarn o arian i'r bwytawr pechodau a oedd, fel arfer, yn ddyn tu hwnt i gymdeithas parchus.\nMewn ardaoedd eraill yng Nghymru a'r Gororau, arferai'r bwytawr pechodau ddod i dy'r ymadawedig a bwyta'r gacen a baratowyd ar ei gyfer ger yr arch a derbyn yr arian. Rhaid oedd iddo wedyn ymadael ar unwaith wrth gael ei felltithio gan y galarwyr.\nYr oedd yn bwysig dros ben roi bwyd wedi ei wneud o'r cynhwysion gorau, er mwyn sicrhau fod pob tamaid yn cael ei fwyta. Felly roedd yr arfer yma yn Llanllyfni o gynnig taten yn ei chroen yn sicrhau cyfanrwydd y rhodd a'i gynhwysion melltigedig.\nMae’r arferiad yn parhau, medd rhai...


Bwyd 'Benger' i Fabanod, Plant a'r Methedig.\nYn Flasus, Maethlon a Threuliadwy.\nEr bod llawer o'r bwyd yn cael ei gynhyrchu a'i dyfu'n lleol, roedd dibyniaeth ar fwyd gwneuthuredig yn cynyddu. Roedd mwy ar gael o ganlyniad i'r cynnydd mewn diwydiant, ac i'w gael yn hwylus gyda dyfodiad y rheilffyrdd.\nCoco Van Houten Coco Van Houten.\nCoco Pur Toddadwy.\nHawdd i'w Dreulio.\nHysbyseb Bara Hovis,\no 'Heywood's Guide to\nYn gynharach yn y ganrif, gallai bwyd fod yn eithaf perygl; roedd yn gyffredin i ychwanegu pob math o bethau at fwyd, er mwyn ymddangosiad yn unig yn aml. Er enghraifft, roedd pobyddion yn aml yn gwynu blawd ag alwm (swlffat alwminiwm a photasiwm) er mwyn gwneud i fara brown ymddangos yn wyn.\nYn raddol, cafodd pethau eu rheoli, gydag enwau 'dibynadwy' yn ceisio rhoi sicrwydd i ddefnyddwyr am ansawdd y bwyd. Roedd hysbysebion y cyfnod yn pwysleisio purdeb y cynhwysion, ynghyd â'u heffeithiau llesol.


Mae Fix and Shift Training (FAST) yn wasanaeth DIY a redir ar gyfer pobl fregus gan bobl fregus. Mae'r prosiect cymunedol yn darparu hyfforddiant i oedolion bregus yn Sir Gâr, De-orllewin Cymru, sydd wedyn yn helpu eraill, o arddio, i addurno, i osod larymau mwg, adeiladu dodrefn pecyn, i newid bylbiau golau ar gyfer pensiynwyr.\nMae prosiect cymunedol DIY Fix and Shift Training (FAST) yn hyfforddi oedolion bregus i helpu pobl fregus eraill. Fe ddechreuodd pan glywodd y rheolwr am rywun yn eistedd yn y tywyllwch am ddyddiau oherwydd nad oedd yn gwybod sut i newid bwlb golau.\nMae'r rhaglen hyfforddi arloesol hon yn caniatáu i oedolion gydag anawsterau dysgu a materion iechyd meddwl i ddysgu sgiliau DIY sylfaenol. Ar ôl eu hyfforddi mae cyfranogwyr FAST yn ymuno â'r Tîm DIY FAST i helpu pobl fregus ar draws Sir Gâr, de-orllewin Cymru. Mae'r gwasanaeth hwn am ddim yn helpu pobl sy'n derbyn budd-daliadau trwy gynnal tasgau DIY bach yng nghartrefi pobl -tasgau y mae'r unigolion yn methu â'u gwneud eu hunain.\nMae FAST yn caniatáu i bobl fregus gael mynediad at hyfforddiant, yn caniatáu i bobl fregus deimlo'n ddiogelach yn eu cartrefi eu hunain ac yn tywys yr hyfforddeion, gobeithio, at gyflogaeth.\nMae'r gwirfoddolwyr wedi creu Clwb Swyddi i helpu ei gilydd i baratoi at waith. Maen nhw'n edrych am gymhelliant i weithio, sut i ganfod swydd, paratoi CV, paratoi at gyfweliad ayyb. Mae'r pecyn hyfforddiant, profiad gwirioneddol a pharatoi at waith yn caniatáu i bobl sy'n pasio trwy'r rhaglen i newid eu bywydau.\nMae arian y Loteri Genedlaethol yn helpu'r prosiect i rentu a chyfarparu cyfleuster hyfforddi, sefydlu swyddfa, prynu fan i fynd â'r hyfforddeion i gartrefi'r cleientiaid, hyfforddi'r tîm gwirfoddol, a darparu offer, cyfarpar, cyflogau a chefnogaeth i'r gwirfoddolwyr. Mae 250 awr o waith DIY eisoes wedi'u cwblhau, gan wasanaethu 40 o gleientiaid, yn ystod y 6 mis cyntaf yn unig. Cefnogir 16 o hyfforddeion gan ddau weithiwr cyflogedig a chwech o wirfoddolwyr.


Cerddi Heddwch - Cyfnewidfa Lên Cymru\nHafan > Newyddion > Cerddi Heddwch\nCynhaliwyd digwyddiad arbennig, tairieithog, neithiwr (4 Gorffennaf 2021), gyda beirdd o Gymru ac o Wlad y Basg yn rhannu eu cerddi ar y thema heddwch.\nTrefnwyd y digwyddiad gan Academi Heddwch Cymru ac Eisteddfod Gerddorol Ryngwladol Llangollen, ar y cyd gyda Wales PEN Cymru, Euskal PEN a Chyfnewidfa Lên Cymru.\nCawsom gyfle i glywed tri bardd Cymraeg: Menna Elfyn, Hywel Griffiths a Mererid Hopwood, a thri bardd Basgeg: Itxaro Borda, Leire Bilbao a Kirmen Uribe, yn trafod ac yn darllen eu cerddi.\nMae Mererid Hopwood hefyd yn Ysgrifennydd Academi Heddwch Cymru, a chawsom gair o gyflwyniad a chyd-destun i’r digwyddiad ganddi hi.\nMae Menna Elfyn yn un o feirdd mwyaf blaenllaw Cymru. Hi yw Llywydd Wales PEN Cymru, a hi hefyd yw’r bardd Cymraeg sydd â’i gwaith wedi ei gyfieithu i’r nifer fwyaf o ieithoedd – erbyn hyn bron i bymtheg o ieithoedd.\nMae Hywel Griffiths yn fardd, nofelydd, daearyddwr ac yn uwch-ddarlithydd mewn daearyddiaeth ffisegol ym Mhrifysgol Aberystwyth. Mae’n barddoni am bynciau amrywiol – tirwedd a phobl Cymru a’r byd, teulu, gwleidyddiaeth a’r iaith Gymraeg – ac mewn mesurau amrywiol caeth a rhydd.\nMae Itxaro Borda yn fardd, yn nofelydd, yn golofnydd, yn ddramodydd ac yn gyfieithydd o Wlad y Basg.\nMae Leire Bilbao yn fardd ac yn awdur llyfrau plant. Mae ei gwaith wedi ei gyfieithu I nifer o ieithoedd ac wedi ymddangos mewn amryw o flodeugerddi.\nMae Kirmen Uribe yn fardd, yn nofelydd ac yn ddramodydd blaenllaw. Bu yng Nghymru yn 2015 fel rhan o brosiect rhwng y Ganolfan, Prifysgol Bangor, Abertawe a Chyfnewidfa Lên Cymru. Mae ei waith wedi ei gyfieithu i nifer fawr o ieithoedd, gan gynnwys i’r Saesneg gan wasg Seren yma yng Nghymru.\nBydd recordiad o’r digwyddiad ar ein gwefan yn fuan.\nMenna Elfyn yng Ngwlad y Basg i lansio cyfieithiad newydd\nEdrych ymlaen i groeswawu’r awdur o Wlad y Basg Kirmen Uribe i Aberystwyth\nHer Gyfieithu & Translation Challenge 2021\nMae’n bleser gennym gyhoeddi dwy gystadleuaeth gyfieithu: yr Her Gyfieithu a’r Translation Challenge.


Diwrnod Meddiannu 2019 yn Oriel Myrddin — Oriel Myrddin Gallery\nDiwrnod Meddiannu 2019 yn Oriel Myrddin\nAwst 5, 2019 by Emma Baker\nAr 28 Mehefin 2019 daeth myfyrwyr Chweched Dosbarth o Ysgol Gyfun Emlyn i Oriel Myrddin i ‘gysgodi’ fy rôl fel Swyddog Addysg ac Ymchwil am y dydd. Mae’r Diwrnod Cysgodi yn ddigwyddiad cenedlaethol a gaiff ei gynllunio gan ‘Kids in Museums’, sy’n ceisio rhoi profiad gwaith hanfodol i bobl ifanc yn y sector diwylliannol. Gwnaethant gynllunio a chyflwyno gweithdy i ddisgyblion o Flwyddyn 7 ac 8 ar thema ‘Chwifio’r Faner dros Hawliau Dynol’ i nodi 70 mlwyddiant y Datganiad Cyffredinol o Hawliau Dynol.\nRhoddwyd ‘hawl’ i bob pâr o fyfyrwyr i’w defnyddio fel thema ar gyfer creu baner. Cawsant eu hannog i feddwl am ffyrdd o greu ac o wneud dewisiadau ynglŷn â deunyddiau fel bod pob un yn unigryw. Roedd yr hawliau’n cynnwys ‘yr hawl i gael lloches’, ‘yr hawl i breifatrwydd’ a’r ‘hawl i ddiogelwch’.\nGwnaeth y myfyrwyr Chweched Dosbarth waith gwych wrth ymchwilio i’r thema, gan benderfynu pa ddeunyddiau i’w cynnig a chyflwyno’r wers. Bydd y baneri terfynol yn cael eu pwytho a’u harddangos gan eu hathrawes Gelf, Ms Essex, a fu hefyd o gymorth allweddol i alluogi’r prosiect hwn i fynd yn ei flaen.\nRydym yn edrych ymlaen at ddigwyddiad y flwyddyn nesaf yn barod!\nDiolch enfawr i’r myfyrwyr o Ysgol Gyfun Emlyn, Ms Essex, ymgyrch Chwifio’r Faner a Kids in Museums am alluogi hyn i ddigwydd.


Clecs Cilgwri: steddfod 07....mae'r dadlau'n parhau\nsteddfod 07....mae'r dadlau'n parhau\nWel mae'r dadlau'n y cyfrwng wedi ail-dechrau am 'sgowsteddfod' yn 2007. Erbyn hyn, gan fod Sir y Fflint wedu tynnu eu hun allan o'r 'ras', (dwn i ddim os mae ras yw'r gair cywir...) does gan pwyllgor y steddfod dim lot o ddewis.\nEr oeddwn i'n fwy cefnogol o gais Fflint na'r un Lerpwl (pan roedd 'na dewis), bellach dwi'n cynhesu braidd i'r syniad o wyl yn Parc Sefton. Mae'n lleoliad braf iawn, efo'i 'ty palm' fendigedig sydd newydd cael ei hatgyweirio. Does gan pobl y Gogledd dim problem yn teithio at Glannau Mersi pob wythnos er mwyn gwilio'r peldroed (mae Cymru hyd yn oed wedi chwarae ambell gem peldroed 'adre' yn y Dinas), pam lai 'steddfod?\nFasai'n penderfyniad dewr gan pwyllgor y steddfod i'w derbyn gwahodd Cyngor Lerpwl, yn enwedig gan fod carfan o Gymry Lerpwl wedi gofyn iddyn nhw peidio, ond mae eu dewisiadau nhw'n diflannu o flaen eu llygaid.\npostiwyd gan neil wyn am 11:49


Hysbysiad Preifatrwydd y Garfan Trawsnewid Gwasanaeth a Systemau Gwybodaeth Addysg | Cyngor Bwrdeistref Sirol Rhondda Cynon Taf\nHysbysiad Preifatrwydd y Garfan Trawsnewid Gwasanaeth a Systemau Gwybodaeth Addysg\nSut rydyn ni'n defnyddio'ch gwybodaeth bersonol o fewn y Garfan Trawsnewid Gwasanaeth a Systemau Gwybodaeth Addysg er mwyn cyflawni'n dyletswyddau cyfreithiol a statudol fel Awdurdod Lleol.\nYn yr hysbysiad preifatrwydd yma, rydyn ni wedi crynhoi rhai o'r ffyrdd allweddol rydyn ni'n defnyddio eich gwybodaeth bersonol yn y Gwasanaeth Addysg a Chynhwysiant er mwyn cyflawni'n dyletswyddau cyfreithiol a statudol fel Awdurdod Lleol. Dylech chi ddarllen yr wybodaeth yma ar y cyd â hybysiad preifatrwydd corfforaethol y Cyngor ac unrhyw hysbysiadau preifatrwydd penodol sy'n berthnasol i wasanaethau rydych chi'n eu derbyn.\nMae gan Awdurdodau Lleol nifer o rolau, cyfrifoldebau a dyletswyddau cyfreithiol a statudol mewn perthynas â darparu addysg. Mae rhai o'r dyletswyddau yma'n cynnwys:\nCynorthwyo'r llywodraeth â gwaith gweithredu mentrau a deddfwriaeth sy'n berthnasol i ysgolion, plant a theuluoedd.\nSicrhau bod yna ddigon o leoedd ar gael mewn ysgolion trwy adeiladu neu ehangu ysgolion\nCydbwyso'r ddarpariaeth o leoedd ysgol ar draws RhCT\nDarparu gwasanaethau cymorth i ysgolion\nDyrannu cyllid i ysgolion\nEr mwyn cyflawni ein goblygiadau statudol a chyfreithiol fel Awdurdod Lleol a chodi safonau addysg yn ein hysgolion, mae gofyn i ni gasglu, monitro, adolygu, defnyddio a rhannu gwybodaeth bersonol sy'n ymwneud â phlant, pobl ifainc a'u teuluoedd sy'n mynychu ein hysgolion neu sy'n derbyn gwasanaethau gennym ni.\nY Garfan Trawsnewid Gwasanaeth a Systemau Gwybodaeth Addysg yw'r garfan gymorth ganolog sy'n gyfrifol am reoli'r data ar ran y Gwasanaeth Addysg a Chynhwysiant. Mae'r gwasanaeth yn casglu llawer o wybodaeth wahanol am ddisgyblion ac ysgolion, ac yn gwneud yn siŵr bod yr wybodaeth yma'n gywir a'i bod yn cael ei rhannu ag amrywiaeth o sefydliadau gwahanol fel Ysgolion, rheolwyr yr Adran Addysg a Llywodraeth Cymru fel bod modd iddyn nhw ddefnyddio'r wybodaeth yma i godi safonau a datblygu a gwella'r addysg sy'n cael ei rhoi i ddisgyblion yn Rhondda Cynon Taf. Mae'r gwasanaeth hefyd yn darparu cyngor technegol, cymorth a hyfforddiant i ysgolion a gweithwyr y cyngor sy'n defnyddio amrywiaeth o becynnau cyfrifiadurol a systemau gwybodaeth i reolwyr.\nMae'r gwasanaeth yn cadw a phrosesu gwybodaeth am blant, pobl ifainc a'u teuluoedd. Mae modd i hyn gynnwys:\nDisgyblion sy'n mynychu ysgolion RhCT.\nPlant, pobl ifainc a'u teuluoedd sy'n derbyn Gwasanaethau Addysg a Chynhwysiant gan y Cyngor.\nPlant o oedran cyn-ysgol h.y. plant sydd newydd gael eu geni a phlant dan 3 oed\nFel arfer, bydd hyn yn cynnwys gwybodaeth sy'n ymwneud â rhai, neu bob un, o'r pethau canlynol:\nEnw, dyddiad geni a rhywedd\nRhif Unigryw'r Disgybl (UPN) a Rhif Unigryw'r Dysgwr (ULN) - dyma rifau unigol sy'n cael eu rhoi i ddisgyblion er mwyn eu hadnabod nhw ar adroddiadau\nEthnigrwydd, hil a hunaniaeth genedlaethol\nStatws Prydau Ysgol am Ddim (FSM)\nStatws Plant sy'n Derbyn Gofal (CLA) a'r Awdurdod Gofal (os ydyn nhw'n Derbyn Gofal gan Awdurdod Lleol arall)\nGwybodaeth iaith, megis categori Saesneg fel Iaith Ychwanegol (EAL) ac iaith gyntaf\nGwybodaeth ysgol, megis statws cofrestru (os yw'r disgybl wedi cofrestru gydag un ysgol neu'n rhagor), dyddiad cychwyn yn yr ysgol, llawn amser neu ran amser, Blwyddyn Cwricwlwm Cenedlaethol (NCY) ac enw dosbarth.\nY math o addysg, fel prif ffrwd, ysgol arbennig, uned arbennig, Uned Cyfeirio Disgyblion neu Addysg Ddewisol Yn Y Cartref\nCod Ymarfer Anghenion Addysgol Arbennig Cymru (cam perthnasol ac anghenion arbennig y plentyn)\nY cymorth sydd ei angen yn yr ysgol, er enghraifft cymorth mewn grŵp, cyfarpar safonol neu arbenigol, asesiadau yn yr ysgol neu asesiadau allanol\nGwybodaeth am yr iaith Gymraeg, fel rhuglder yn y Gymraeg, siarad Cymraeg yn y cartref a'r galw am y Gymraeg mewn ysgolion\nGwybodaeth am waharddiadau, gan gynnwys nifer yr achosion o wahardd, dyddiadau a rhesymau\nCyflawniad y disgybl ym mhob pwnc, Profion Darllen a Rhifedd Cenedlaethol ac arholiadau ar gyfer plant rhwng 3 ac 19 oed\nGwybodaeth am bresenoldeb yn yr ysgol, gan gynnwys nifer y sesiynau posibl, nifer y sesiynau a fynychwyd a nifer yr absenoldebau awdurdodedig/anawdurdodedig\nMae'r gwasanaeth yn derbyn gwybodaeth gan amrywiaeth o ffynonellau, gan gynnwys:\nPlant, pobl ifainc a'u teuluoedd pan fyddan nhw'n derbyn gwasanaeth gennym ni\nChonsortiwm Canolbarth y De\nCofrestryddion - er enghraifft, rhestr o'r holl enedigaethau o fewn RhCT\nBwrdd Iechyd Prifysgol Cwm Taf a Bwrdd Iechyd Prifysgol Caerdydd a'r Fro\nMae'r gwasanaeth yn defnyddio'r wybodaeth uchod i gyflawni ein rhwymedigaethau cyfreithiol a statudol fel Awdurdod Lleol o ran darparu addysg. Yn benodol er mwyn:\nCefnogi ysgolion i godi safonau a gwella'r addysg sy'n cael ei darparu i ddisgyblion yn RhCT.\nEr mwyn gwella'r deilliannau a gyflawnir gan yr holl blant a phobl ifainc ym mhob ysgol, a chau'r bwlch rhwng y plant mwyaf difreintiedig a'u cyfoedion.\nEr mwyn datblygu arfer da mewn Ysgolion ac adranau'r Cyngor, a rhannu'r arfer da yma.\nEr mwyn cefnogi ysgolion i ddefnyddio'r data gorau, mwyaf cywir, wrth adrodd i rieni.\nEr mwyn hysbysu adranau a sefydliadau eraill, yn Rhondda Cynon Taf a thu hwnt, i'w helpu nhw i ddarparu'u gwasanaethau yn y ffordd orau posibl.\nEr mwyn defnyddio'r wybodaeth i helpu ysgolion a rheolwyr ragfynegi'r heriau efallai byddan nhw'n eu hwynebu yn y dyfodol.\nEr mwyn gwneud yn siŵr bod rhagor o blant yn mynd i'r ysgol.\nEr mwyn helpu i ddarparu addysgu o safon uchel\nEr mwyn cyflawni'n gofynion rhoi gwybod statudol i Lywodraeth Cymru\nEr mwyn i'r gwasanaeth gyflawni'i ddyletswyddau cyfreithiol a statudol, mae gofyn i ni rannu gwybodaeth gydag amrywiaeth o sefydliadau, fel:\nMae Consortiwm Canolbarth y De yn bartneriaeth gwasanaeth addysg ar y cyd sy'n darparu gwasanaeth gwella ysgolion sy'n herio, monitro a chefnogi ysgolion er mwyn gwella safonau. Mae'r bartneriaeth yn cynnwys:\nCyngor Bwrdeistref Sirol Caerdydd\nYn ôl y gyfraith, mae gofyn i ni rannu gwybodaeth gyda Llywodraeth Cymru fel bod modd iddi gyflawni gwaith ymchwil a gwaith dadansoddi ystadegau i wella'r gwasanaethau addysg sy'n cael eu darparu i bobl yng Nghymru. Fel arfer, bydd yr adroddiadau yma yn cynnwys ffeithiau a ffigurau. Fyddan nhw ddim yn cynnwys unrhyw wybodaeth mae modd ei defnyddio i adnabod pobl yn unigol, ond efallai bydd rhai yn cynnwys gwybodaeth y mae modd ei defnyddio i adnabod pobl ble mae angen yn ôl y gyfraith.\nAr enghraifft, byddwn ni'n rhannu gwybodaeth sylfaenol am y disgybl, fel enw'r disgybl, ysgol, blwyddyn ysgol, dyddiad geni ac ati, gyda Byrddau Iechyd fel bod modd iddyn nhw drefnu i ddisgyblion cael pigiadau a gwiriadau iechyd yn yr ysgol.\nByddwn ni'n darparu gwybodaeth sylfaenol am y disgybl i sefydliad Gyrfa Cymru fel bod modd iddyn nhw ddarparu cyngor gyrfaoedd i ddisgyblion Rhondda Cynon Taf.\nMae FFT yn sefydliad nad yw'n gwneud elw sydd wedi cael ei gomisiynu gan y Cyngor a Chonsortiwm Canolbarth y De i ddadansoddi gwybodaeth sy'n ymwneud â disgyblion i'w helpu nhw i gyflawni'u potensial a helpu ysgolion i wella.\nRydyn ni hefyd yn defnyddio sefydliadau trydydd parti dibynadwy i ddarparu gwasanaethau ar gyfer y Gwasanaeth Addysg a Chynhwysiant e.e. elusennau sy'n darparu cymorth addysg a gwasanaethau cymorth i deuluoedd.\nAdrannau eraill yng Nghyngor Bwrdeistref Sirol RhCT ble'n addas e.e. Gwasanaethau Etholiadol i nodi darpar bleidleiswyr ifainc\nI ddysgu rhagor ynglŷn â sut mae'r sefydliadau uchod yn defnyddio'ch gwybodaeth bersonol, ewch i'r adran hysbysiad preifatrwyd ar eu gwefannau unigol.\nEin sail gyfreithiol ar gyfer prosesu gwybodaeth disgybl yw cyflawni dyletswyddau swyddogol y Cyngor a bodloni ein rhwymedigaethau cyfreithiol o dan y deddfau canlynol:\nCyfrifiad Ysgolion Blynyddol ar Lefel Disgyblion (PLASC) 2018\nRheoliadau Addysg (Gwybodaeth am Ddisgyblion Unigol) (Cymru) (Diwygio) 2007\nDeddf Addysg ac Adolygiadau 2006\nCod Ymarfer Anghenion Addysgol Arbennig Cymru Ebrill 2002\nRheoliadau Addysg (Ardaloedd y Perthyn Disgyblion a Myfyrwyr iddynt) 1996\nTrefniadau Casglu Data Profion Cenedlaethol Cymru a Threfniadau Rhoi Gwybod\nCynllun Strategol y Gymraeg mewn Addysg 2017\nRheoliadau Cynrychiolaeth y Bobl (Cymru a Lloegr) 2001\nMae'n rhaid i ni gadw rhai enghreifftiau o wybodaeth sy'n cael ei defnyddio am gyfnodau sydd wedi'u pennu gan y gyfraith. Caiff gwybodaeth arall ei chadw cyhyd a bod ei hangen er mwyn darparu gwasanaethau i chi neu'r gymuned.\nOs ydych chi eisiau rhagor o wybodaeth am sut mae'r gwasanaeth yn defnyddio eich gwybodaeth bersonol, cysylltwch â ni gan ddefnyddio un o'r dulliau isod:\nDros y ffôn: 01443 281164\nTrwy lythyr: Cyfarwyddwr Addysg a Chynhwysiant, Y Garfan Gwybodaeth a Chymorth Systemau, Tŷ Trevithick


Ein tîm hyfforddi | LABC\nEin tîm hyfforddi\nEin hyfforddiant sydd wedi ennill gwobrau yw’r unig hyfforddiant i’r diwydiant sy’n cael ei ddiweddaru’n gyson i gyd-fynd â newidiadau i’r rheoliadau. Felly, does dim syndod ein bod ni wedi ein sefydlu ein hunain fel safon y diwydiant yn gyflym – nid dim ond i weithwyr proffesiynol rheoli adeiladu, ond hefyd i gynllunwyr, dylunwyr, penseiri, syrfewyr, adeiladwyr tai a datblygwyr.\nRydyn ni'n adolygu ac yn ehangu ein portffolio o gyrsiau’n gyson – gan ymateb i’r galw gan y diwydiant er mwyn gallu cyflwyno cyrsiau newydd drwy gydol y flwyddyn. Mae ein cyrsiau’n dechrau o gyn lleied â £70 (hyd yn oed llai os ydych chi'n trefnu cwrs mewnol) ac rydyn ni'n darparu hyfforddiant hygyrch o safon uchel i weithwyr proffesiynol ym maes adeiladu sy’n rhoi gwerth gwych am arian ac ar gael ym mhob cwr o’r wlad! Mae ein cyrsiau wedi’u dylunio i ddileu’r malu awyr a chanolbwyntio ar fusnes, ac maent yn ddelfrydol i unrhyw un sy’n dychwelyd i’r diwydiant, yn dechrau ymwneud yn fwy gweithredol ag ef neu a hoffai gael ei atgoffa. Caiff ein cyrsiau i gyd eu cynnal gan arbenigwyr uchel eu parch yn y diwydiant.\nI weld beth sydd gennyn ni ar y gweill, ewch i’n calendr beth sy’n digwydd neu porwch drwy ein catalog o gyrsiau a chynadleddau. I gael mwy o wybodaeth am unrhyw ymholiad sy’n ymwneud â hyfforddiant, cysylltwch â’n tîm hyfforddiant.\nMae datblygiad proffesiynol parhaus yn ffordd o gynnal gwybodaeth a sgiliau proffesiynol hanfodol drwy ddysgu mewn modd strwythuredig. Bydd yr LABC yn darparu tystysgrifau datblygiad proffesiynol parhaus i’n holl gyrsiau hyfforddiant a chynadleddau.\nYn olaf ond yn sicr nid lleiaf, gallwch chi ddysgu am Ddiplomâu Lefel 4 a 5 Arolygu Rheoli Adeiladu yr LABC a'r cwrs Gradd sydd ar y gweill.


Awyrennau, trenau a moduron | Amgueddfa Cymru\nRydych chi yn: Hafan > Addysg > Amgueddfa Genedlaethol y Glannau > Ysgolion Gynradd > Awyrennau, trenau a moduron\nAwyrennau, trenau a moduron - Addysg: Amgueddfa Genedlaethol y Glannau\n3 sesiwn 60 munud yr un yn ystod y dydd. Nifer:\n2 grŵp o hyd at 30 disgybl.\nDosbarth derbyn i flwyddyn 2.\nY nod yw cael dysgwyr i gymryd rhan mewn sesiynau lle mae gweithgareddau ymarferol a dysgu arbrofol yn rhan annatod o�r ymweliad. Bydd y plant yn dysgu am sut oedd pobl yn teithio yn y gorffennol; sut newidiodd pethau a beth sy�n dal yr un peth.\nSesiwn Actor Cymeriadau:\nYn ystod y sesiwn dan arweiniad fore hon bydd y plant yn cyfarfod Mr Trevithick, actor cymeriadau fydd yn sôn wrthynt am ei ddyfais enwog � y trên stem gyntaf. Bydd y plant yn dysgu am yr hanes cyffrous ym Merthyr a thrafferthion Mr Trevithick yn ceisio gwneud i�w beiriant symud. Bydd cyfle i rai plant chwarae rôl a gwisgo gwisg ffansi fel rhan o�r cyflwyniad.\nBocsys Archwilio Trafnidiaeth:\nYn ystod y sesiwn hon a arweinir gan athro bydd y dosbarth yn rhannu�n grwpiau. Bydd oedolyn o�r ysgol sy�n ymweld yn arwain ymchwiliad i bob bocs. Darperir canllawiau i oedolion ym mhob bocs. Darperir cwestiynau i�w gofyn, esboniadau a gwybodaeth am y cynnwys.\nYn ystod y sesiwn hon a arweinir gan athro gall y plant hŷn gofnodi gwybodaeth gan ddefnyddio taflen waith wedi�i seilio ar dri math o drafnidiaeth � awyrennau, trenau a cheir.\nEfallai bydd dosbarthiadau o blant iau yn ffafrio arsylwi a thynnu lluniau o wrthrychau trafnidiaeth mawr. Gellir dod â phensiliau, papur a chlipfyrddau neu gallwn ddarparu offer yn ôl y galw. Gofynnwch yn y dderbynfa os gwelwch yn dda.\nDatblygu dealltwriaeth o sut fyddai pobl yn teithio yn y gorffennol; sut mae pethau wedi newid a beth sy�n dal yr un peth.\nDatblygu ymwybyddiaeth gronolegol.\nDatblygu sgiliau arsylwi wrth edrych yn ofalus ar wrthrychau ac arddangosiadau.\nDatblygu sgiliau iaith wrth holi ac ateb cwestiynau am wrthrychau ac am y gorffennol.\nAwyrennau, trenau a moduronBwyd y môrCaradog y gath chwilfrydigDeunyddiau Cymysg DyfeisiadauHedfanMôr-ladron Cymru — Y Cyfnod SylfaenMôr-ladron Cymru � Cyfnod Allweddol 2Peiriannau a DyfeisiadauDod a'r Cyfrifiad yn FywTedi Twt a Doli Glwt yn ymweld â�r Amgueddfa Ein amgueddfeydd: Amgueddfa Genedlaethol Caerdydd


Archifau Tachwedd 2010\tClymu ei hun i'r mast\nVaughan Roderick | 09:27, Dydd Mawrth, 30 Tachwedd 2010\nMae ceisio dilyn helyntion a throeon trwstan S4C yn hela cur pen ar ddyn weithiau. Ddeuddydd yn ôl roedd hi'n ymddangos bod 'na dri opsiwn posib o safbwynt y cam nesaf yn y saga. Yr opsiwn cyntaf oedd awgrym Alun Davies ac eraill yn y Cynulliad y dylai'r awdurdod cyfan gan gynnwys y cadeirydd ymddiswyddo. Yr ail opsiwn oedd yr awgrym gan Geidwadwyr Cymreig San Steffan y dylai John Walter Jones barhau yn ei swydd tra bod gweddill aelodau'r awdurdod allan trwy'r drws. Drychddelwedd o'r cynllun hwnnw oedd awgrym Geraint Talfan Davies y dylai'r cadeirydd fynd a gweddill yr awdurdod aros.\nEfallai na ddylwn i synnu at unrhywbeth bellach ond doeddwn i byth bythoedd wedi rhagweld dablygiadau ddoe. O am fod yn bry ar wal yng nghyfarfod nesaf yr awdurdod ar ôl popeth sydd wedi cael ei ddweud yn gyhoeddus ac yn breifat yn ystod yr wythnos ddiwethaf! Ta beth, mae datganiad John Walter Jones yn cynnig prawf o un stori yr oeddwn wedi ei chlywed ond yn methu eu chadarnhau wythnos ddiwethaf. Yn ei ddatganiad dywed John Walter hyn; "Mi fydda i yn 65 ddiwedd Mawrth flwyddyn nesa' a fy mwriad oedd cael ymddeol o fod yn Gadeirydd S4C bryd hynny. Fe ges i a'r Ysgrifennydd Gwladol sgwrs ac roedd o'n deall fy mhenderfyniad. Wnaeth o a fi ddim cytuno pryd y byddwn yn gwneud fy mhenderfyniad yn gyhoeddus. Yn sicr, doeddwn i ddim am i'm penderfyniad ddod yn bwnc trafod, na dylanwadu ar y broses oedd ar waith o ran penodi Prif Weithredwr, felly ddydd Gwener diwethaf wedi amser cau ceisiadau oedd yr amser o'n i wedi bod yn meddwl amdano. Ond ches i ddim cyfle. Fe gamddehonglwyd cynnwys llythyr personol i mi gan Jeremy Hunt, ac fe drawyd S4C unwaith eto gan swnami." Nid camddehongliad o gynnwys llythyr Jeremy Hunt y mae John Walter yn cyfeirio ato yn fan hyn ond camddehongliad o bwy oedd i fod i dderbyn y llythyr. Trwy gamgymeriad, hap a damwain neu am ryw reswm arall fe gafodd y "llythyr personol" ei gylchredeg i aelodau eraill yr awdurdod. Oni bai am hynny ni fyddai dyfodol y cadeirydd wedi codi yn y cyfarfod lle wnaeth John Walter "ymddiswyddo". Mae Dewi a Gwylan yn y sylwadau yn cwyno nad ydym eto yn gwybod y stori gyflawn am S4C. Mae 'na bethau na ellir eu dweud am resymau cyfreithiol yn ymwneud a thribiwnlys Iona Jones ond yn y bôn dwi'n meddwl bod stori fewnol S4C yn weddol eglur erbyn hyn.\nY broblem yw bod darnau'r jig-so wedi eu gwasgaru ar draws amryw bost a rhaglen. Fe wnaf i geisio crynhoi'r hyn 'da'n ni'n gwybod felly. Mae'n ymddangos mae'r drwg yn y caws oedd y gyfundrefn o "arwahanrwydd" a fabwysiadwyd gan S4C yn 2006. Cyfundrefn wedi eu modeli ar system lywodraethu newydd y BBC oedd hon. Fe fyddai'r Sianel yn cael ei rhedeg gan fwrdd o reolwyr proffesiynol gyda hyd braich rhyngddo a'r awdurdod. Ni fyddai'r awdurdod yn ymyrryd ym mhenderfyniadau dydd i ddydd y rheolwyr. Yn hytrach llunio canllawiau, gosod targedau a mesur perfformiad fyddai rôl yr awdurdod. Dros gyfnod o amser fe ddechreuodd rhai aelodau o'r awdurdod deimlo fod y rheolwyr yn defnyddio'r gyfundrefn i gau allan yr awdurdod a mynd tu ôl i gefnau'r aelodau.\nComisiynwyd adolygiad gan gwmni Price Waterhouse Coopers oedd yn nodi bod 'na wendidau sylfaenol yn perthyn i 'arwahanrwydd'. Doedd pethau ddim wedi mynd o le eto ond mewn cyfres o feysydd roedd 'na beryg y gallen nhw.\nYn sgil ail adolygiad, y tro hwn gan Emyr Byron Hughes, cytunwyd y dylai'r gyfundrefn ddod i ben. Fe wnaeth Iona Jones awgrymu bod hynny ar fin digwydd wrth ohebydd cyfryngau'r Guardian ar drothwy ei hymadawiad.\nAm ryw reswm doedd cydsyniad Iona Jones i'r newid ddim yn ddigon i rai o aelodau'r awdurdod a mynnwyd ei hymadawiad. Roedd John Walter Jones yn gwrthwynebu'r penderfyniad hwnnw a gwrthododd gyflawni'r weithred ei hun.\nByth ers hynny mae'r berthynas rhwng John Walter a gweddill yr awdurdod wedi bod yn anodd ac mae'n debyg ei fod yn ystyried digwyddiadau wythnos ddiwethaf fel ymdrech i "fownsio'r" Cadeirydd yn yr un modd a ddigwyddodd i'r Prif Weithredwr.\nDyna yw'r stori fewnol yn S4C cyn belled ac rwyf yn ei deall. Mae stori wahanol gyfochrog wedi bod yn digwydd yn San Steffan a'r Bae. Wrth benderfynu p'un ai i glymu ei hun i'r mast ai peidio fe dybiwn i mai'r cwestiwn yma oedd ym mlaen meddwl John Walter.\n"Ydy ymddygiad mwyafrif yr awdurdod yn achos Iona Jones ac ers hynny wedi gwanhau neu gryfhau S4C yn y trafodaethau gyda'r DCMS a'r BBC?"\nOs oedd John o'r farn bod y mwyafrif wedi ymddwyn yn fyrbwyll ac yn ddifeddwl ac wedi gwanhau llaw S4C mae'n bosib deall pan nad oedd yn fodlontdyfodol y sianel i'w dwylo. Llyfrnodi gyda\nSbec ar ddec Vaughan Roderick | 10:13, Dydd Gwener, 26 Tachwedd 2010\nEfallai eich bod wedi sylwi fy mod wedi bod braidd yn brysur dros y ddyddiau diwethaf! Os ydych chi wedi bod yn gwylio'r bocs neu'n gwrando ar y radio gallaf faddau i chi am feddwl eich bod yn gwylio "Attack of the Clones" - a phob un o'r diawled yn edrych ac yn swnio'n union fel fi! Ble mae pethau'n sefyll o safbwynt S4C felly? "Stand off" yw'r disgrifiad gorau dwi'n meddwl. Os nad yw John Walter yn dewis ymddiswyddo fel Cadeirydd yr Awdurdod - a hynny trwy lythyr i'r DCMS - fe yw Cadeirydd S4C. Does dim ots beth ddywedodd e wrth yr Awdurdod nos Fawrth na beth mae aelodau eraill yr Awdurdod wedi gwneud neu ddweud ers hynny. Y cyfan sy'n cyfri yw'r llythyr i'r Ysgrifennydd Gwladol. Yn yr ystyr hynny yn nwylo John Walter mae'r cardiau - neu'r 'sgrifbyn!\nMae statws Rheon Tomos yr 'is-gadeirydd' yn llai sicr. Mae'n ymddangos ei fod wedi cael ei ethol mewn cyfarfod (neu gyfarfod ffôn) nad oedd John Walter - y Cadeirydd - yn gwybod amdano. Os felly go brin fod y penodiad yn ddilys. Dyw'r ffaith bod aelodau'r awdurdod yn credu bod John Walter wedi ymddiswyddo yn gwneud dim byd i newid statws y cyfarfod ac mae 'na ddigon o gyfreithwyr a gwleidyddion ar yr Awdurdod a ddylai fod wedi sylweddoli hynny.\nUn peth sy'n rhyfeddol yn hyn oll yw nad oedd aelodau'r Awdurdod yn gwybod eu bod mewn picl nes i un o swyddogion y Sianel ddarllen cynnwys y blog hwn iddyn nhw echddoe. Trwy'r dydd, ddydd Mercher wnaeth neb o'r sianel gysylltu â John Walter i ofyn beth yn union oedd y sefyllfa. Doedd y Cadeirydd ddim yn cuddio. Roedd e yn ei gartref ac yn ateb ei ffôn. Mae'n rhyfeddod i mi na wnaeth neb siarad ac ef.\nMae hynny'n codi cwestiwn diddorol. Rwy'n cael ar ddeall nad hwn oedd y tro cyntaf i John Walter fygwth ymddiswyddo mewn cyfarfod o'r awdurdod. Oedd aelodau eraill yr awdurdod yn credu mewn gwirionedd ei fod wedi ymddiswyddo y tro hwn? Dyna maen nhw'n ei ddweud. Os felly pam peidio gofyn am gadarnhad o hynny o wybod bod gan John Walter "trac record" yn hyn o beth? Ta beth mae'r digwyddiadau dros y dyddiau diwethaf wedi rhoi terfyn ar fudandod aelodau'r awdurdod a swyddogion y sianel o safbwynt sgwrsio a newyddiadurwyr. Dyma i chi flas o'r hyn mae rhai ohonyn nhw'n dweud.\n"Does 'na ddim rhaniad o fewn yr awdurdod - dim ond rhwng yr Awdurdod a'r Cadeirydd. Mae John wedi tanseilio ei Awdurdod ei hun" "Mae'n gwbwl eglur i bawb bod John WEDI ymddiswyddo. Mae'n fater iddo fe wneud hynny'n swyddogol"\n"Mae'r sefyllfa'n gwbl amhosib. Dydw i erioed wedi bod mor isel"\nAc yn olaf "Mae'n flin gen i - mi ydach chi wedi deialu'r rhif anghywir" medd llais digon cyfarwydd.\nColli Awdurdod 2 Vaughan Roderick | 17:48, Dydd Mercher, 24 Tachwedd 2010\nDarllenwch y post diwethaf cyn hwn!\nMae Awdurdod S4C wedi bod yn cwrdd eto'r prynhawn yma. Doedd John Walter Jones ddim yn bresennol a phenodwyd Rheon Tomos yn is-gadeirydd dros dro.\nYn ol S4C dyw John Walter Jones ddim wedi gadael i'r Awdurdod wybod ei fod wedi penderfynu aros ymlaen fel Cadeirydd - ond mae'r gadeiryddiaeth yn fater rhyngddo fe a'r DCMS. Mae pethau'n mynd o ddrwg i waeth.\nRwyf newydd fod yn siarad ag Alun Ffred Jones. Mae'r Gweinidog o'r farn bod hi'n anodd iawn i unrhyw benderfyniadau gael eu cymryd ynghylch S4C gyda'r awdurdod wedi ei wanhau yn y fath fodd.\nMae S4C yn addo cyhoeddi datganiad heno ac fe fydd Rheon Tomos yn ymddanmgos ar Newyddion am 7.30. Llyfrnodi gyda\nVaughan Roderick | 15:47, Dydd Mercher, 24 Tachwedd 2010\nWel, fe ddywedais fy mod yn disgwyl datblygiadau ynghylch S4C yn weddol fuan! Mae'n anodd credu nad ydym yn cyrraedd rhyw fath o drobwynt pwysig yn y stori. I'r rheiny sy'n diystyru ymyrraeth ddiweddaraf Aelodau Seneddol Ceidwadol Cymru mae'n werth nodi bod pump o'r deuddeg aelod o'r Pwyllgor Dethol yn Dorïaid. Gall eu datganiad fod yn rhagflas o'r casgliadau y bydd y Pwyllgor yn eu cyrraedd ac mae'n ddiddorol mai aelodau'r Awdurdod ac nid ei gadeirydd sydd dan y lach.\nNeithiwr cynhaliwyd cyfarfod o'r Awdurdod pan gafodd yr aelodau wybod bod John Walter Jones wedi cytuno gyda'r adran ddiwylliant beth amser yn ôl y byddai'n ymddeol fel Cadeirydd ar ei ben-blwydd yn 65 ym Mis Mawrth flwyddyn nesaf. Mae John Walter ei hun wedi cadarnhau hynny wrth Betsan.\nMae ffynonellau (dienw) gwahanol wedi awgrymu wrthyf i, bod y cyfarfod yn un stormus a bod John Walter wedi cael cymaint o lond bol nes iddo gyhoeddi ei fod am ymddiswyddo yn y fan a'r lle. Roedd y Cadeirydd yn y gogledd a thorodd y cysylltiad fideo rhyngddo a'r cyfarfod er mwyn cyfleu'r penderfyniad hwnnw i'r DCMS.\nYn ddiweddarach deallir bod John Walter wedi newid ei feddwl. Does wybod beth yw'r rheswm am hynny ond mae'r bosib ei fod wedi derbyn y neges o Lundain mai ei gyd-aelodau oedd y broblem - nid fe. Beth sy'n digwydd nesaf? Dwn i ddim - ond mae'n amlwg bod yr awdurdod yn rhedeg allan o ddewisiadau. Mae'r aelodau wedi ei hollti rhwng y rhai sydd am gyrraedd y ddel orau posib yn yr amgylchiadau a'r rheiny sydd yn dymuno gwneud safiad ac edrych ar opsiynau cyfreithiol. Dyw'r naill ddewis na'r llall yn ddeniadol iawn. Fe fyddai'r gyntaf yn golygu colli o leiaf rhywfaint o annibyniaeth a thua chwarter incwm flynedd y sianel ond gallai mynd i'r baraceds adael yr Awdurdod mewn sefyllfa lle byddai'n rhaid ceisio cynnal y sianel ar incwm o £7 miliwn y flwyddyn a dogn o raglenni gan y BBC.\nBeth bynnag sy'n digwydd, mae'n amlwg erbyn hyn bod yr awdurdod mewn peryg o syrthio'n ddarnau. O dan yr amgylchiadau hynny mae'n anodd gweld sut y gall yr Awdurdod fwrw ymlaen a'r broses o ddewis prif weithredwr newydd. Llyfrnodi gyda\nVaughan Roderick | 20:45, Dydd Mawrth, 23 Tachwedd 2010\nDyw sesiwn y Pwyllgor Dethol ddim ar gael ar "Ddemocratiaeth Fyw" Dyma recordiad Parliament.tv\nRwy'n disgwyl datblygiadau pellach ynghylch y Sianel yn weddol fuan.\nPensiwn a phris platinwm Vaughan Roderick | 13:18, Dydd Mawrth, 23 Tachwedd 2010\nRwyf wedi ysgrifennu o'r blaen am y problemau mae'r Ceidwadwyr wedi achosi iddyn nhw eu hun trwy addo cynyddu'r gyllideb iechyd yn unol â chwyddiant pe bai nhw'n llywodraethu yn y Bae.\nUn o'r problemau mwyaf yw gorfod ymateb i bob un cyhoeddiad gan y Llywodraeth mewn meysydd eraill gan esbonio pam yn union y byddai'r Ceidwadwyr yn torri mwy yn y meysydd hynny a pham na fyddai'r torriadau hynny yn cael effeithiau difrifol ar wasanaethau.\nCafwyd enghraifft berffaith o hynny heddiw pan gyhoeddodd y Llywodraeth fanylion y setliad Llywodraeth Leol. Am y tro cyntaf i mi gofio - ac rwyf wedi bod yn dilyn y ddefod arbennig yma am chwarter canrif - cafwyd dim siw na miw o gŵyn gan y cynghorau. Mae'r rheswm am hynny'n amlwg. Er bod eu nhw'n wynebu toriadau flwyddyn nesaf maen nhw'n llai nac oedd y cynghorau'n disgwyl a llawer iawn yn llai na'r toriadau sy'n wynebu cynghorau Lloegr. Sut felly y byddai Ceidwadwyr y Cynulliad yn esbonio i'w cyd-Geidwadwyr ar Gyngor Mynwy, er enghraifft, eu bod yn derbyn gormod o gyllid o'r coffrau canolog?\nFe geisiodd Nick Bourne ateb y pwynt hwnnw heddiw trwy son am wastraff mewn llywodraeth leol a'r angen i gynghorau gydweithio mwy. Fe dorodd Darren Millar i mewn i ymosod ar yr hyn alwodd yn "platinum plated pensions" gweithwyr Llywodraeth Leol. "Platinum plated pensions" ei eiriau fe - nid fy rhai i. Gadewch i ni edrych ar bensiynau gweithwyr cyngor felly. Yn ol undeb "Unite" £4,000 y fwyddyn yw gwerth pensiwn Llywodreath Leol ar gyfartaledd. £2,600 yw'r ffigwr i fenywod. Faint o blatinwm y byddai hynny yn prynu? Dim llawer! $1,700 yr owns oedd pris y metal yn y marchnadoedd heddiw.\nWrth gwrs mae maint pensiwn unrhyw weithiwr yn dibynnu ar faint ei gyfraniadau a hyd ei wasanaeth. Mae gweithwyr Llywodraeth Leol yn cyfrannu hyd at 7.5% o'u cyflog tuag at eu pensiwn. Am bob blwyddyn o wasanaeth mae'r gweithiwr yn ennill 1/60 o'i gyflog mewn pensiwn. Hynny yw fe fyddai rhywun oedd wedi gweithio i gyngor am 40 mlynedd yn derbyn 40/60 neu dwy ran o dair o'i gyflog mewn pensiwn.\nSut mae hynny'n cymharu â'r cynllun sydd ar gael i aelodau cynulliad - pobol fe Darren Millar? Mae llawlyfr y gronfa yn fan hyn. Mae'r telerau wedi newid ar hyd y blynyddoedd ond dim cymaint â hynny.\nMae Aelod Cynulliad sy'n dewis talu 6% o'i gyflog mewn i'r gronfa pensiwn yn derbyn 1/50 o'i gyflog am bob blwyddyn o wasanaeth. Mae hynny'n dipyn mwy hael na'r gronfa llywodraeth leol. Ond mae gan Aelodau'r Cynulliad ddewis arall. Mae 10% o'r cyflog yn prynu 1/40 o bensiwn yn flynyddol.\nBeth pe bai Darren Millar wedi dewis ymuno a'r gronfa bensiwn ar y telerau hynny pan gafodd ei ethol i'r cynulliad prin bedair blynedd yn ôl? Erbyn hyn fe fyddai eisoes wedi sicrhau pensiwn uwch nac mae'r rhan fwyaf o gyn-weithwyr llywodraeth leol yn ei dderbyn yn ôl ffigyrau Unite. "Platinum plated". Fy ngeiriau i y tro hwn. Llyfrnodi gyda\nVaughan Roderick | 11:51, Dydd Iau, 18 Tachwedd 2010\nRwyf wastad wedi bod o'r farn y byddai Gwenda Thomas yn ymgeisydd cryf i fod yn Frenhines pe bai angen un ar Gymru. Wedi'r cyfan mae hi bob tro yn foesgar, yn ddymunol ac mae'n amhosib ei drwglicio mewn gwirionedd.\nRoeddwn i'n meddwl mai rhyw syniad bach personol oedd hwn ond beth yw hyn?\nY prynhawn yma mae Gwenda yn agor estyniad newydd i gartref gofal ar yng Nglanaman. Fe'i ariannwyd yn bennaf gan Lywodraeth y Cynulliad. Beth yw enw'r estyniad? Uned Gwenda Thomas! Brenhinol iawn os caf i ddweud!\nWrth gwrs mae'r busnes enwau yn gymhleth. Cymerwch Ysbyty Brenhinol Morgannwg yn Llantrisant. Y "Camilla Hospital" yw hwnnw ar lafar gwlad. Pam? Wel am ei bod yn dod rhwng y "Prince Charles" a'r "Princess of Wales" wrth gwrs\nAr y Dec Vaughan Roderick | 19:16, Dydd Mercher, 17 Tachwedd 2010\nOherwydd y gyllideb chafodd dadl y Cynulliad ynghylch S4C fawr o sylw heddiw. Mae'n werth ei gwylio! Dyma hi.\nFe fydd y Pwyllgor Dethol yn cychwyn ei ymchwiliad i'r Sianel wythnos nesaf. Pwy fydd yn tystio, tybed?\nVaughan Roderick | 10:34, Dydd Mercher, 17 Tachwedd 2010\nSut mae mesur llwyddiant a ffyniant economaidd?\nMae 'na sawl mesur. GDP, GVA, y ffigyrau diweithdra, prisiau tai ac yn y blaen . Mae 'na werth iddyn nhw i gyd. Am wn i, edrych ar gyfuniad o bob un ohonyn nhw sy'n rhoi'r darlun gorau.\nDyma i chi fesur bach arall sy'n ddiddorol cyn belled ac mae ffyniant dinasoedd yn mynd -pris aros dros nos mewn gwesty.\nDyma gwestiwn i chi. Pa ddinas Brydeinig oedd y ddrytaf i aros ynddi ym mis Hydref? Llundain yw'r ateb amlwg a chywir. Roedd ystafell mewn gwesty yn Llundain yn costio £133 ar gyfartaledd. Dyma gwestiwn arall. Pa ddinas oedd yr ail ddrytaf? O gofia'r ffordd mae gwestai wedi tyfu fel madarch yn y lle dros y degawd diwethaf mae'n dipyn o syndod i ddarganfod mai Caerdydd yw'r ateb cywir y tro hwn. Roedd hi'n costi £99 am ystafell ddwbl yng Nghaerdydd ym Mis Hydref ar gyfartaledd - swm uwch na'r prisiau yng Nghaeredin (£95), Bryste (£89), Lerpwl (£87), Glasgow (£76), Leeds (£75) Birmingham (£61) a Blackpool (£59). Dyw Caerdydd ddim yn ail yn y rhestr hon gan amlaf. Cwpan Ryder sy'n gyfrifol am y ffaith ei bod hi ym Mis Hydref - ond mae'n gyson yn agos at y brig.\nPam hynny? Mae'r ateb dybiwn i yn mynd yn ôl at bolisi wnaeth ddechrau yn nyddiau Nicholas Edwards ac sy ddim wedi newid cymaint â hynny yn y degawdau ers iddo adael y Swyddfa Gymreig. Yn nhyb yr Ysgrifennydd Gwladol roedd canolbwyntio buddsoddi cyhoeddus yn y brifddinas yn llawer mwy tebygol o ddenu buddsoddiadau preifat na fyddai buddsoddi mewn unrhyw ran arall o Gymru.\nMae'r symiau y gwnaeth Nicholas Edwards gamblo ar lwyddiant Caerdydd yn anhygoel. Fe gostiodd Bared Bae Caerdydd dros £200,000,000, er enghraifft. I roi hynny mewn rhyw fath o gyd-destun biliwn o bunnau'r flwyddyn fydd cyfanswm gwariant cyfalaf Llywodraeth y Cynulliad ar ddiwedd y cyfnod presennol o doriadau. Dyw'r ffigyrau hynny ddim yn cymryd chwyddiant i ystyriaeth.\nCwestiwn arall felly. A fyddai unrhyw un call heddiw yn dewis gwario chwarter y gyllideb cyfalaf blynyddol ar godi morglawdd er mwyn cuddio mwd Bae Caerdydd? Go brin. Ond mae 'na broblem. Mae'r prisiau gwesty yn awgrymu bod Nicholas Edwards yn iawn ac nid rheiny yw'r unig dystiolaeth o hynny. Fe ddenwyd llwyth o fuddsoddiadau preifat i'r brifddinas ac mae llwyddiant Caerdydd wedi creu degau o filoedd o swyddi sy'n cael eu llenwi gan bobol o'r cymoedd glofaol, Bro Morgannwg a Gwent is-goed. Yn ôl Cyngor Caerdydd mae 75,000 o bobol sy'n byw y tu hwnt i ffiniau'r ddinas yn teithio mewn iddi bob dydd ar gyfer eu gwaith Mae'n debyg bod Caerdydd wedi sugno calon ac enaid allan o ganol sawl tref ac un ddinas gyfagos ond o leiaf mae 'na waith i bobol sy'n byw o fewn ei chyrraedd.\nErs sefydlu'r cynulliad mae Llywodraeth Cymru wedi gallu chware gem ddwbl, Mae'r cynnydd mewn gwariant cyhoeddus wedi golygu ei bod hi wedi bod yn bosib parhau a pholisi Nicholas Edwards ac yr un pryd buddsoddi mewn prosiectau llawer mwy beiddgar a hirdymor mewn ardaloedd eraill. Mae'r opsiwn yna'n diflannu ac fe fydd yn rhaid gwneud dewis.\nDwi'n falch nad fi sy'n gorfod gwneud y dewis hwnnw ond efallai y cawn ni awgrym i ba gyfeiriad y mae'r gwynt yn chwythu yn y gyllideb heddiw. Llyfrnodi gyda\nEid Mubarak - Aberth ac Anrheg Vaughan Roderick | 15:07, Dydd Mawrth, 16 Tachwedd 2010\nMae heddiw'n ddiwrnod cyntaf Eid-Ul-Adha, 'eid bach' y Mwslemiaid pan mae parodrwydd Abraham i aberthu ei fab yn cael ei goffau. Pan oeddwn i'n grwt yng Nghaerdydd "Muslim Christmas" oedd y llysenw cyffredin ar yr ŵyl hon gan mai hwn oedd y dydd pan oedd ein cyfeillion Mwslimaidd yn derbyn eu hanrhegion.\nTa beth ar ail ddiwrnod Eid-Ul-Adha fe fydd Cyllideb Llywodraeth y Cynulliad yn cael ei chyflwyno a theg yw proffwydo mae aberth nid anrheg fydd y brif ysbrydoliaeth.\nHeb os mae'r Llywodraeth bresennol ac fe fydd yr un nesaf yn wynebu penderfyniadau anodd iawn yn enwedig ynghylch prosiectau cyfalaf. Fe fydd 'na doriant o 40% yn y gwariant hwnnw dros y pedair blynedd nesaf. Mae'n amhosib credu na fydd hynny yn cael effaith difrifol ar rai o brosiectau mwyaf uchelgeisiol y Llywodraeth. Mae datblygu safle Gweithfeydd Glyn Ebwy - maes Eisteddfod eleni - yn un enghraifft amlwg o ddatblygiad a allai gael ei gwtogi neu ei ohirio.\nY tu hwnt y wariant cyfalaf, ym maes gwariant cyfredol mae 'na rai sy'n amau bod y Llywodraeth wedi codi bwganod ynghylch yr effaith tebygol ar wasanaethau rheng-flaen. Yn ôl pan sefydlwyd y Cynulliad yn 1999 roedd gan y Llywodraeth rhyw saith biliwn o bunnau i wario ym mlwyddyn gyntaf ei fodolaeth. Erbyn y flwyddyn ariannol gyfredol mae hynny wedi mwy na dyblu i £15.2 biliwn. Siawns nad oes 'na rywfaint o fraster yn rhywle yn y gyllideb honno.\nWrth chwilio am y braster hwnnw mae gan Lywodraeth Cymru un fantais enfawr dros Lywodraeth y Deyrnas Unedig sef ewyllys da'r Undebau a'u parodrwydd i gydweithio. I ddefnyddio term Saesneg 'paint job' oedd TUC Cymru pan sefydlwyd y corff yn ôl yn saithdegau. Mae'n werth nodi mai sefyll dros 'council' nid 'congress' mae'r drydedd lythyren yn 'TUC' yn achos Cymru. Am flynyddoedd doedd y corff yn gweud fawr mwy an wpo dreigiau ar gloriau polisiau ac adroddiadau TUC 'Prydain' - sef Cymru a Lloegr yn yr achos hwn.\nFe ddechreuodd pethau newid yn 1999 ac fe gyflymodd y broses honno yn sgil pasio ail fesur Llywodraeth Cymru.\nYmhen rhai wythnosau fe fydd TUC Cymru yn cynnal cynhadledd arbennig i drafod y gyllideb. Am y tro cyntaf fe fydd gan y Gynhadledd honno hawl i gymryd penderfyniadau ac i dorri cwys annibynnol Gymreig.\nYmysg yr holl helynt a stŵr ynghylch y toriadau mae hynny'n ddigwyddiad o bwys yn hanes gwleidyddol Cymru ac yn un ni ddylid ei anwybyddu na'i ddiystyru. Llyfrnodi gyda\nHiraeth mawr a hiraeth creulon\nVaughan Roderick | 13:19, Dydd Iau, 11 Tachwedd 2010\nMae 'na chwe mis bellach ers daeargrynfeydd yr etholiad cyffredinol. Rwy'n ymfalchïo yn y ffaith fy mod i wedi profi dros y cyfnod hwnnw bod modd cynnal blog gwleidyddol Cymreig heb Lembit i lenwi twll ar ddiwrnod tawel.\nNid bod cyn aelod Maldwyn wedi diflannu wrth gwrs. Yn gyntaf fe ddaeth ei gyhoeddiad ei fod am gesio sicrhau enwebiad ei blaid ar gyfer etholiad Maer Llundain. Roedd pethau'n mynd yn dda hefyd - tan i'r blaid benderfynu gohirio'r dewis am flwyddyn arall. Pwy all ei feio am fentro i'r jwngl felly? Trwy hyn oll mae Lembit wedi parhau i ysgrifennu ei golofn wythnosol yn y "Daily Sport" a da yw gweld nad yw treialon y misoedd diwethaf wedi amharu dim ar safon nac ansawdd y cynnwys. UH oh! Dangerous Dave Cameron is about--and he's got his huge chopper out! Yes folks, the man with the cuts agenda is going to show up across the country doing his best to slice away at the cash the government is forking out on local and national services. Am I going to condemn these Con-Dem cuts? Well, actually no. This time I'm on side with Dangerous Dave and -- as my rather fit friend Niki H calls him--"Clever Cleggs". Sure, they're planning cuts that will hurt, hurt, hurt, and only a masochist would enjoy that. But it's the only thing these feisty fellas can do if they're going to stop Britain sinking faster than the Titanic.\nArglwydd, Dyma Fi\nVaughan Roderick | 10:21, Dydd Iau, 11 Tachwedd 2010\nWrth i'r protestwyr brotestio ynghylch dyfodol S4C ac wrth i lythyrau hedfan yn ol ac ymlaen rhwng Parch Tŷ Glas a phencadlys y BBC yn Llundain mae'r Mesur Cyrff Cyhoeddus yn ymlwybro trwy'r senedd. Hwn yw''r mesur sydd ymhlith llawer o bethau eraill yn rhoi'r hawl i'r adran ddiwylliant gwtogi ar gyllid S4C gan anwybyddu'r fformiwla sydd wedi ei gosod allan yn neddfau darllelledu y nawdegau.\nHeb i fawr o neb sylwi'r mae'r mesur yn cael amser caled iawn yn Nhŷ'r Arglwyddi - nid yn bennaf oherwydd S4C ond oherwydd yr egwyddor o roi'r hawl i weinidogion ddenyddio deddfwriaeth eilradd i wyrdroi cymalau sy'n rhan o ddeddfwriaeth sylfaenol.\nFe fydd y rheiny sy'n cofio'r dadleuon ynghylch Adroddiad Comisiwn Richard ac ail-fesur Llywodraeth Cymru yn cofio pa mor ddadleuol yw "pwerau Harri'r wythfed" - y pwerau brenhinol bron sy'n gallu cael ei roi i weinidogion gan y Senedd - pwerau y mae hen bennau gwleidyddol yn garcus iawn ynghylch eu creu. Dyna yw'r union bwerau sydd wrth galon y Mesur Cyrff Cyhoeddus.\nDyma oedd gan ddau aelod Cymreig o Dŷ'r Arglwyddi i ddweud am y Mesur rhai dyddiau yn ôl.\n"...the Henry VIII clause, which is used as the heart, core and kernel of the Bill, is a monster. One therefore asks whether you can redeem a monster. Can you so curb the functions of a monster that it would be safe for Parliament to proceed?\nI ask the House to consider that it is part of its trust in relation to the Welsh language to regard the situation of S4C as being wholly unique. Parliament has the sovereignty to amend all the legislative structures but, in so doing, it would be reneging on the solemn compact that was made between a very honourable gentleman and the people of Wales 28 years ago."\nOf course, at the end of the day such changes as are made will be by secondary legislation, with all its parliamentary limitations, to a body established and developed by primary legislation over some years and after a great deal of discussion. Such extensive discussion may again be necessary, judging by the ferment in Wales at present, but that would be possible only with primary legislation... the precedent established here of a massive subjection of public bodies, largely established by primary legislation, to possible change by secondary legislation is not a happy one.\nRwy'n tynnu sylw at y dyfyniadau uchod ac yn wir y ddadl gyfan am ddau reswm. Yn gyntaf dwi'n meddwl bod y ddadl yn haeddu mwy o sylw nac mae hi wedi cael. Yn ail, mae'n werth nodi nad yw'r ddadl ynghylch dyfodol S4C yn ymwenud yn unig â Chymru a'r Gymraeg. Mae gan yr egwyddor a'r mesur oblygiadau llawer mwy eang. Mae gan Alan Trench bost diddorol ynghylch hyn oll yn fan hyn. Llyfrnodi gyda\nVaughan Roderick | 13:52, Dydd Mercher, 10 Tachwedd 2010\nDyw dod o hyd i enw ddim yn dasg hawdd. Gofynnwch i unrhyw ddarpar riant. Fe fydd 'na drafod, dadlau a channoedd o syniadau cyn cyrraedd penderfyniad.\nHyd yn oed wedyn does 'na ddim sicrwydd bod y penderfyniad cywir wedi ei wneud. Gallai rhieni benderfynu ar enw anarferol ac addas ac yna canfod bod peldroediwr enwog neu ryw seleb arall wedi dewis yr un enw. Och, gwae ni neu och, Cai ni efallai! Mae'r broblem debyg yn wynebu datblygwyr a chynllunwyr wrth ddewis enwau ar gyfer datblygiadau newydd. Yn sicr mae 'na ambell i erchyll beth o gwmpas. Pwy ar y ddaear oedd yn credu er enghraifft bod "The Hawthorns" yn enw addas ar stad o dai yn Nowlais? Wedi'r cyfan dyw'r dref honno ddim yn brin o ddigwyddiadau a nodweddion daearyddol i ysbrydoli enw addas ac atyniadol.\nDyw hynny ddim yn wir am y llain o dir sy'n gorwedd rhwng y "Roath Basin" a doc "Queen Alexeandra" gyferbyn a Thŷ Hywel. Wedi cyfan roedd y tir hwn, y rhan nesaf o Fae Caerdydd i gael ei datblygu, o dan y mor a'i donnau tan 1912. Sut felly oedd sicrhau enw addas i ardal fydd yn y pendraw yn gartref nid yn unig i ganolfan ddrama'r BBC ond i boblogaeth tua'r un faint ag un y Bala? Mae'n bosib dilyn rhesymeg y datblygwyr. Penderfynwyd cael enw Cymraeg yn hytrach nac un dwyieithog trwsgl a chodwyd gap at enw hanesyddol ardal gyfagos heb bechu neb trwy fachu'r enw hwnnw. Y canlyniad yw "Porth Teigr".\nDydw i ddim am fentro i ffau'r llewod trwy fentro fy marn i am y dewis - ond efallai bod 'na awgrym yn y pennawd! Llyfrnodi gyda\nVaughan Roderick | 12:37, Dydd Mawrth, 9 Tachwedd 2010\nLlanast. Does dim gair arall i ddisgrifio cynhadledd newyddion y Ceidwadwyr y bore 'ma wrth i'r blaid drafod un o gonglfeini ei maniffesto ar gyfer flwyddyn nesaf sef yr addewid i "ddiogelu" y gyllideb iechyd dros y pedair blynedd nesaf.\nFe ddown i at yr addewid hwnnw yn y man ond fe gafwyd tamaid i aros pryd ar gychwyn y gynhadledd wrth i Nick Ramsay gyflwyno datganiad ynghylch cost cynnal swyddfeydd tramor Llywodraeth y Cynulliad. Gair i gall. Os ydych chi eisiau i bobol gymryd datganiad o ddifri dyw e ddim yn syniad da i gychwyn eich sylwadau trwy ddewud "...bit of an old chestnut this. It's that time of year again. Ignore the last sentence. I was in a bad mood when I wrote it."\nMynd o ddrwg i waeth wnaeth pethau wrth i'r drafodaeth droi at yr addewid iechyd. Dyw newyddiadurwyr y Bae ddim yn hela mewn pac yn aml ac mi ydyn ni ond yn tueddu gwneud hynny ar ôl oglau gwaed. Mae 'na arogl felly ynghylch addewid y Ceidwadwyr. Gofynnwyd sawl cwestiwn ac fe gafwyd sawl ateb. P'un ai oedd yr atebion hynny'n ddigonol sy'n fater arall.\nProblem gyntaf y Ceidwadwyr yw ei bod wedi gwneud eu haddewid ynghylch diogelu'r gyllideb iechyd, sy'n ddeugain y cant o gyllideb y llywodraeth, cyn rhyddhau unrhyw wybodaeth ynghylch eu cynlluniau mewn meysydd eraill. Mae'r blaid yn derbyn bod diogelu 40% o'r gyllideb yn golygu toriadau llym yng ngweddill y gwariant ond dydyn nhw ddim yn fodlon manylu ynghylch y toriadau hynny.\nYn lle hynny ceir addewid y bydd y manylion yn cael eu cyhoeddi rhywbryd a chwynion nad oes gan y blaid 'lwyth o weision sifil' i weithio pethau allan are eu rhan. Mae hynny'n ddigon gwir, wrth gwrs, ond os nad yw'r manylion wedi eu gweithio allan sut gebyst y mae'r blaid yn gwybod bod diogelu'r gyllideb iechyd yn bosib a hynny heb fod ar draul gwasanaethau a chynlluniau hanfodol eraill?\nYr ail broblem i'r blaid yw natur yr addewid. Nid addo rhoi blaenoriaeth i ddiogelu iechyd ein pobol mae'r Ceidwadwyr ond addo diogelu cyllideb un adran o'r Llywodraeth. 'Seilo' gwariant yr adran iechyd sy'n cael ei hamddiffyn nid y gwasanaeth. Er mwyn amddiffyn y gyllideb honno mae'n bosib y gellid torri gwariant y cynllun "adfer a gofal", er enghraifft, cynllun nad yw'n cael ei ariannu o'r gyllideb iechyd.\nBeth yw'r cynllun "adfer a gofal"? Prosiect sydd wedi ei anelu at sicrhau bod pobol oedrannus yn cael aros yn eu cartrefi ac yn derbyn gofal yno. Fe fyddai ei dorri yn ychwanegu'n syth ac yn sylweddol at y nifer o bobol fyddai'n hawlio gofal yn ein hysbytai. Hynny yw, fe fyddai trin y gyllideb iechyd fel buwch sanctaidd wedi ychwanegu'n uniongyrchol at y straen ar yr union gyllideb honno.\nNawr, mae'r rhain yn bwyntiau pwysig. Efallai bod 'na atebion iddyn nhw. Efallai ddim. Ar hyn o bryd mae'n anodd osgoi'r casgliad mae cacen wedi hanner ei bobi yw addewid y Ceidwadwyr - cacen y mae newyddiadurwyr o leiaf yn cael hi'n anodd iawn ei llyncu! Llyfrnodi gyda\nYr Eneth Gath ei Gwrthod\nVaughan Roderick | 13:27, Dydd Iau, 4 Tachwedd 2010\nUn o nodweddion mwyaf amlwg y Cynulliad o'r cychwyn cyntaf yw'r nifer o fenywod sy'n aelodau. Yn y cynulliad cyntaf roedd union hanner yr aelodau'n fenywaidd a hon oedd un o'r ychydig ddeddfwrfeydd yn y byd lle'r oedd cynrychiolwyr y ddwy ryw yn agos at fod yn gydradd o ran eu niferoedd.\nY rheswm penna am y nifer uchel o fenywod oedd bod Llafur a Phlaid Cymru wedi llunio rheolau dewis ymgeiswyr oedd wedi eu hanelu at sicrhau cydraddoldeb. Y ddadl oedd mai dim ond trwy reolau felly yr oedd modd cyrraedd y nod ond na fyddai eu hangen yn y tymor hir. Unwaith yr oedd cydraddoldeb wedi ei sicrhau fe fyddai pob rhagfarn a rhwystr yn diflannu. Dyna oedd y ddadl, o leiaf. Dydw i ddim yn gwybod ym mha Afallon yr oedd y bobol oedd yn ei chredu yn byw. Yr un lle "does neb yn y jêl a bywyd yn fêl", o bosib! Roedd synnwyr cyffredin yn awgrymu y byddai anghyfartaledd yn ymddangos yn y Cynulliad pe bai'r rheolau yn cael eu llacio cyn i gyfartaledd gael eu sicrhau mewn rhannau eraill o fywyd cyhoeddus. Dyna'n union sy'n debyg o ddigwydd flwyddyn nesaf.\nDydw i ddim wedi gweithio'r ffigyrau allan ond mewn cynhadledd ddewis ar ôl cynhadledd ddewis mae dynion wedi eu dewis i olynu menywod sy'n gadael y cynulliad. Mae hynny'n wir yn achosion Lorraine Barrett, Jane Davidson, Karen Sinclair, Irene James a Val Lloyd ar y meinciau Llafur. Dynion hefyd sy'n debyg o gynrychioli'r seddi sydd ar hyn o bryd yn eiddo i Janet Ryder, Eleanor Burnham, Jenny Randerson a Trish Law. Mae 'na ambell i sedd lle y gallai menyw olynu dyn ond dim llawer ac mae'n ddigon posib y bydd nifer y dynion yn tynnu am ddwy ran o dair o'r aelodau yn y Cynulliad nesaf. Does dim angen bod yn athrylith i ddeall y rheswm am y ffenomen hon. Os nad oes 'na reolau cydraddoldeb os ydy'r mwyafrif llethol o gynghorwyr a phwyllgorwyr Cymru yn ddynion fe fydd dewisiadau'r pleidiau yn adlewyrchu hynny. Llyfrnodi gyda\nRymbl yn y Rhondda\nVaughan Roderick | 13:50, Dydd Mercher, 3 Tachwedd 2010\nFe fydd y rheiny ohnonoch chi sy'n ymddiddori mewn hanes yn ymwybodol bod canmlwyddiant terfysgoedd Tonypandy yn cael ei goffhau'r wythnos hon gyda sawl digwyddiad a rhaglen wedi eu trefnu i nodi trobwynt pwysig yn hanes gwleidyddol Cymru.\nMae'r hyn ddigwyddodd yn Nhonypandy yn rhan o chwedloniaeth y mudiad Llafur ac fel pob chwedl mae'n cyfuno elfennau o wirionedd ynghyd a ffrwyth dychymyg y rheiny sydd wedi ail-adrodd y stori ar hyd y blynyddoedd.\nMae hi yn wir, er enghraifft bod Winston Churchill, yr ysgrifennydd cartref ar y pryd, wedi caniatau danfon milwyr i gesio dofi'r glowyr. Ond mae hi hefyd yn wir bod y milwyr wedi ymddwyn yn llawer mwy pwyllog a gwaraidd na gwnaeth y plismyn lleol a'r rheiny oedd wedi eu galw mewn o Fryste.\nTa beth am hynny fe barodd y drwgdeimlad yn erbyn Churchill am ddegawdau yn y maes glo ac fe gafodd hynny effaith andwyol ar obeithion dwy blaid - effaith sy'n para hyd heddiw. Fe ddefnyddiodd Llafur benderfyniad Churchill fel arf i golbio'r Ceidwadwyr ar hyd y degawdau. Er nad oedd Churchill yn Dori yn 1910 roedd yr arf yn un effeithiol.\nYn y canrif ers y terfysgoedd mae ymgeiswyr Ceidwadol wedi bod yn greaduriaid prin yn y cymoedd. Yn y Rhondda ei hun dim ond un Ceidwadwr sydd wedi llwyddo i ennill sedd cyngor. Peter Leyshon oedd hwnnw. Fe enillodd e yng Nghymmer yn 1988 ond does neb wedi efelychu ei gamp ers hynny. Mae'n ddigon posib wrth gwrs mae'r un fyddai hanes y Ceidwadwyr yn y cymoedd pe na bai bwgan Tonypandy yn bodoli. Mae 'na sail gadarn dros ddweud, ar y llaw arall, mae'r terfysgoedd oedd dechrau'r diwedd i'r blaid Ryddfrydol yn y maes glo gan sicrhau mai Llafur nid y Rhydfrydwyr fyddai'n rhoi llais gwleidyddol i drigolion y pentrefi glofaol o hynny ymlaen.\nAr ddechrau 1910 roedd William Abraham (Mabon) wedi ei ail-ethol i gynrychioli'r Rhondda yn y Senedd. Fel ym mhob etholiad ers 1885 roedd Mabon wedi sefyll ar docyn Lib-Lab ond y tro hwn dewisodd ymuno a'r Blaid Lafur seneddol yn hytrach nac eistedd ar y meinciau Rhyddfrydol. Roedd hynny'n golygu bod gan yr egin-blaid sosialaidd 29 aelod yn San Steffan.\nAr lawr gwlad yn y cymoedd roedd y sefyllfa wleidyddol o hyd yn hyblyg. Cymerwch un teulu bach yng Nghlydach Vale fel enghraifft. Roedd y Rodericks ( fy hen hen daid a'i frodyr) wedi cael llond bol o grafu bywoliaeth ar diroedd Prices Gogerddan ac wedi symud i'r Rhondda yn y gobaith o fywyd gwell. Yng nglofa'r Cambrian yr oedd dynion a bechgyn y teulu yn gweithio a phan ddechreuodd anghydfod Tachwedd 1910 roedden nhw ymhlith y streicwyr.\nNid teulu milwriaethus oedd hwn. Pobol capel, Rhyddfrydol oedd y rhain. Yn wir roedd un ohonyn nhw yn gynghorydd Rhyddfrydol. Yn sicr bysai'r un ohonyn nhw wedi ymuno a'r rheiny wnaeth greu terfysg yn Nhonypandy. Rwy'n ddigon bodlon mentro y bydden nhw wedi eu harswydo gan y fath ymddygiad gan roi'r bai ar annuwioldeb, y ddiod gadarn neu'r ddau!\nAr ôl dweud hynny roedd penderfyniad Churchill - oedd yn Rhyddfrydwr ar y pryd - yn ormod i'r teulu hwn a miloedd o deuluoedd tebyg . Dros gyfnod o amser fe drodd aelodau'r teulu, eu cymdogion a'u cyfeillion eu cefnau ar y Rhyddfrydwyr a chofleidio Llafur. Sefydlwyd Plaid Lafur y Rhondda fel plaid annibynol o'r Rhyddfrydwyr ar Hydref 31ain 1911.\nCyn Tachwedd 1910 rwy'n weddol sicr y byddai bron pob un o fy nheulu yn ystyried nhw ei hun yn Rhyddfrydwyr. Ar ôl hynny prin yw'r rhai fyddai'n gwneud. Mae 'na hen ddigon o bobol Llafur a Phlaid Cymru a'r Ceidwadwyr ymhlith fy mherthnasau a'm cyndeidiau ond prin yw'r Rhyddfrydwyr ar ôl 1910. Terfysg Tonypandy sy'n gyfrifol am hynny.\nGelllwch wrando ar raglen Radio Cymru ynghylch y terfysgoedd yn fan hyn. Llyfrnodi gyda\nDwy Law yn erfyn\nVaughan Roderick | 10:52, Dydd Mercher, 3 Tachwedd 2010\nMae Ysgrifennydd Cymru, Cheryl Gillan yng Nghaerdydd heddiw. Does dim byd anarferol ynghylch hynny. Ymhlith cyfarfodydd eraill fe fydd y Gweinidog yn cwrdd â'r grŵp Ceidwadol yn y Cynulliad. Dyw hynny ddim yn syndod chwaith.\nPam felly bod ambell i AC Torïaidd wedi mynd allan o'i ffordd i adael i newyddiadurwyr wybod bod y cyfarfod yn digwydd a bod yna "siarad plaen" i fod? Does dim angen bod yn athrylith i ddeall y cymhellion dros y sibrwd nac i wybod ynghylch beth y mae'r 'siarad plaen' hynny i fod.\nMae canlyniadau'r arolwg YouGov diweddaraf wedi cyflawni ofnau gwaethaf y Ceidwadwyr Cymreig trwy gadarnhau bod trwch yr etholwyr yn credu bod Cymru'n dioddef mwy na'i siâr o doriadau. Hynny yw, mae negesau cyson Llafur Cymru, ac i raddau llai Plaid Cymru, yn taro tant ymhlith y cyhoedd.\nGadewch i ni adael y cwestiwn o gywirdeb y gosodiad i'r naill ochor. Y canfyddiad a'r naratif sy'n bwysig yn fan hyn. Does dim dwywaith bod penderfyniadau megis cau Swyddfa Bassborts Casnewydd a rhoi'r gorau i gynlluniau Academi Filwrol Sain Tathan wedi creu gwythïen gyfoethog o ddicter ac anniddigrwydd y gall pleidiau Llywodraeth y bae ei gweithio flwyddyn nesaf. Peidied neb a meddwl nad yw eu ceibiau a'u rhawiau'n barod i wneud hynny. "They'll be there" fel byddai'r "Stand" yn dweud. Mae natur y "siarad plaen" yn amlwg felly. "Dim rhagor o doriadau sy'n ymddangos yn anghyfartal" fydd y neges gyntaf. "Rhowch rywbeth i ni" fydd yr ail. Y "rhywbeth" yw prosiect cyfalaf mawr - a'r un amlwg yw trydaneiddio'r rheilffordd i Abertawe. Mae'r lein honno yn rhedeg trwy ardaloedd lle mae gan y Ceidwadwyr gefnogaeth sylweddol yn draddodiadol a gallai gohirio'r cynllun fod yn drychinebus yn etholiadol. Faint o drychineb? Wel, mae un Aelod Cynulliad Ceidwadol yn ofni y gallai cyfanswm y Ceidwadwyr yn y cynulliad fod 'yn y rhifau sengl' ar ôl mis Mai.\nPe bai hynny'n digwydd wrth gwrs, does dim dwywaith y byddai cyfnod hir Nick Bourne fel arweinydd yn dirwyn i ben ac mae 'na ambell i arwydd bod y frwydr i'w olynu wedi dechrau.\nWrth gwrs, does 'na ddim byd o le os ydy llefarydd mainc blaen fel Andrew 'RT' Davies yn dewis ysgrifennu at ymgeiswyr ei blaid yn addo help llaw yn eu hymgyrchoedd. Serch hynny mae'n anodd credu nad oes 'na elfen o "Can di bennill mwyn i'th nain, fe gan dy nain i tithau" yn ei epistol.\nTybed a gafodd David Melding gopi?\nCroeso yn ôl, Karl Vaughan Roderick | 10:45, Dydd Mawrth, 2 Tachwedd 2010\nYn ôl yn nyddiau cynnar iawn y blog hwn ar drothwy etholiad cynulliad 2007 un o'r cyfresi mwyaf poblogaidd oedd "Barn y Bwci". Roedd ambell i un wedi gwneud ffortiwn fach yn ystod etholiadau 1999 a 2003 trwy fetio ar ganlyniadau etholaethol gyda chwmni Jack Brown - yr unig fwci oedd yn cynnig prisiau seddi unigol. Erbyn 2007 roedd Jack brown wedi ei draflyncu gan Ladbrokes. Doedd dim modd gosod betiau ac roedd gosodwr prisiau Jack Brown Karl Williams wedi symud ymlaen. Ar fy nghais i fe osododd brisiau ar gyfer yr etholiad hwnnw i'r blog ac roedd ei ddarogan yn hynod o gywir.\nNawr, mae'n bosib y bydd Ladbrokes yn cynnig prisiau flwyddyn nesaf. Yn y cyfamser mae Karl wedi gwneud tipyn o enw i'w hun fel gwrw etholiadol gan gael ei ddefnyddio'n helaeth ar draws y cyfryngau Cymreig.\nY newyddion da yw bod Karl am ddychwelyd at ei wreiddiau ar gyfer etholiad 2011. Dyma ei brisiau cychwynnol ar gyfer dwy etholaeth; Gogledd Caerdydd\nJonathan Morgan (Ceid) 5-6\nJulie Morgan (Llafur) 5-6\nMae'n anodd anghytuno a'r prisiau yn fan hyn. Fe wnes i nodi wythnos ddiwethaf fy mod i'n meddwl mai Julie yw'r ffefryn ond mae'r consensws yn ffafrio Jonathan. Teg felly yw eu prisio'n gydradd. Mae cynnig nesaf Karl yn llawer mwy dadleuol. Caerffili\nRon Davies (Plaid) 8-11\nJeff Cuthbert (Llafur) 1-1 (EVS)\nNawr, mae gen i'r parch mwyaf at Karl ond os ydy'r don Llafur mor fawr ac mae rhai'n darogan rwyf i o'r farn y dylai fod yn ddigon i gario Jeff i'r lan. Mae'n dipyn o strets i ddweud mai Ron yw'r ffefryn - ond yn sicr mae'n un i wylio.\n« Hydref 2010 |\n| Rhagfyr 2010 »


Arwyr Rygbi - Canta\nClient: Canolfan Siopa Rhodfa’r Santes Catrin, Caerfyrddin\nProsiect Arwyr Rygbi yn dathlu 40 mlwyddiant buddugoliaeth enwog Llanelli dros y Crysau Duon yn 1972.\nTrefnwyd bod y prosiect Arwyr Rygbi yn cyd-daro â 40 mlwyddiant buddugoliaeth enwog Llanelli dros y Crysau Duon yn 1972. Nod y prosiect oedd ysbrydoli’r genhedlaeth nesaf o chwaraewyr rygbi o Gaerfyrddin yn ogystal â hyrwyddo Rhodfa’r Santes Catrin fel canolfan weithgarwch ac fel lle i ymweld ag ef yng Nghaerfyrddin.\nCanta oedd yn gyfrifol am lunio cynigion ar gyfer yr ymgyrch, a oedd yn cynnwys comisiynu cyfres o bortreadau o chwaraewyr rygbi rhyngwladol o ardal Caerfyrddin sy’n chwarae dros Gymru ar hyn o bryd neu a fu’n chwarae dros Gymru yn y gorffennol. Yna, cafodd y portreadau eu harddangos mewn arddangosfa yn y ganolfan siopa yn ystod mis Hydref 2012.\nCafodd digwyddiad Noson yng Nghwmni …. ei drefnu yn ystod yr arddangosfa, lle bu llawer o’r chwaraewyr yn cymryd rhan mewn sesiwn holi ac ateb yn y Sinema Aml-sgrîn yn Rhodfa’r Santes Catrin. Denodd y digwyddiad gynulleidfa o bron i 200 o gefnogwyr rygbi a ddaeth i fwynhau hel atgofion yng nghwmni Delme Thomas, Roy Bergiers ac arwyr eraill o’r dref sydd wedi ennill bri ym maes chwaraeon.\nYr hyn y gall Canta ei wneud:\nLlunio a datblygu syniadau\nYmdrin â methodolegau ymchwil\nMarchnata ac ymdrin â’r cyfryngau